c: text/html

text:
2 Bassekabaka
Essuula 5
Awo Naamani omukulu w'eggye lya kabaka w'e Busuuli yali musajja mukulu eri mukama we era wa kitiibwa, kubanga ku bw'oyo Mukama yali awadde Obusuuli okuwangula: era yali musajja wa maanyi muzira, naye yali mugenge.
2 Awo Abasuuli baali batabadde bibiina, ne banyaga ne baggya mu nsi ya Isiraeri omuwala omuto; awo n'aweerezanga muka Naamani.
3 Awo n'agamba mugole we nti Singa mukama wange ali ne nnabbi ali mu Samaliya! kale yandiwonye ebigenge bye.
4 Awo ne waba ayingira n'abuulira mukama we nti Bw'ati bw'ati bw'ayogedde omuwala ow'omu nsi ya Isiraeri.
5 Awo kabaka w'e Busuuli n'ayogera nti Kale nno naaweereza kabaka wa Isiraeri ebbaluwa. N'agenda n'atwala talanta kkumi eza ffeeza n'ebitundu kakaaga ebya zaabu n'emiteeko gy'ebyambalo kkumi.
6 N'aleetera kabaka wa Isiraeri ebbaluwa ng'ayogera nti Kale nno ebbaluwa eno bw'eriba ng'etuuse gy'oli, laba, nkutumidde Naamani omuddu wange omuwonye ebigenge bye.
7 Awo olwatuuka kabaka wa Isiraeri bwe yasoma ebbaluwa, n'ayuza ebyambalo bye n'ayogera nti Nze Katonda nzite era nnamye, omusajja ono n'okutuma n'antumira okuwonya omuntu ebigenge bye? naye mulowooze, mbeegayiridde, mutegeere bw'anoonya ky'anannanga okuyomba nange.
8 Awo olwatuuka Erisa omusajja wa Katonda bwe yawulira nga kabaka wa Isiraeri ayuzizza ebyambalo bye n'atumira kabaka ng'ayogera nti Lwaki okuyuza ebyambalo byo? ajje nno gye ndi, kale anaamanya nga mu Isiraeri mulimu nnabbi.
9 Awo Naamani n'ajja n'embalaasi ze n'amagaali ge, n'ayimirira ku luggi lw'ennyumba ya Erisa.
10 Erisa n'amutumira omubaka ng'ayogera nti Genda onaabe mu Yoludaani emirundi musanvu, kale omubiri gwo gulidda gy'oli, naawe oliba mulongoofu.
11 Naye Naamani n'asunguwala, ne yeddirayo n'ayogera nti Laba, mbadde ŋŋamba nti taaleme kufuluma gye ndi n'ayimirira n'asaba erinnya lya Mukama Katonda we n'ayisayisa engalo awali ekifo, n'awonya omugenge.
12 Abana ne Falufali emigga egy'e Ddamasiko tegisinga bulungi mazzi gonna aga Isiraeri? siyinza kunaaba omwo ne mba mulongoofu? Awo n'akyuka n'agenda ng'aliko ekiruyi.
13 Awo abaddu be ne basembera ne boogera naye nti Kitange, nnabbi singa akulagidde okukola ekigambo ekikulu, tewandikikoze? kale toosinge nnyo bw'akugambye nti Naaba obe mulongoofu?
14 Awo n'aserengeta ne yennyika mu Yoludaani emirundi musanvu ng'ekigambo bwe kyali eky'omusajja wa Katonda: omubiri gwe ne gudda nate ng'omubiri gw'omwana omuto, n’aba mulongoofu.
15 Awo n'addayo eri omusajja wa Katonda, ye n'ekibiina kye kyonna, n'ajja n'ayimirira mu maaso ge: n'ayogera nti Laba nno ntegedde nga tewali Katonda mu nsi zonna wabula mu Isiraeri: kale nno, nkwegayiridde, toola ekirabo ku muddu wo.
16 Naye n'ayogera nti Nga Mukama bw'ali omulamu gwe nnyimiririra mu maaso ge, siitoole kyonna. N'amutayirira okukitoola; naye n'agaana.
17 Awo Naamani n'ayogera nti Oba tootoole, naye nkwegayiridde omuddu wo aweebwe ettaka eryetikkibwa n'ennyumbu bbiri; kubanga omuddu wo takyawaayo okuva leero ebiweebwayo ebyokebwa newakubadde ssaddaaka eri bakatonda abalala wabula eri Mukama.
18 Mukama asonyiwe omuddu wo mu kigambo kino; mukama wange bw'anaayingiranga mu kigwa kya Limmoni okusinzizaayo ne yeesigama ku mukono gwange ne nkutama mu kigwa kya Limmoni, bwe nnaakutamanga mu kigwa kya Limmoni, Mukama asonyiwenga omuddu wo mu kigambo ekyo.
19 N'amugamba nti Genda mirembe. Awo ne baawukana n'atambulako akabanga.
20 Naye Gekazi omuddu wa Erisa omusajja wa Katonda n'ayogera nti Laba, mukama wange asonyiye Naamani ono Omusuuli okutoola mu mikono gye ekyo kye yaleeta: nga Mukama bw'ali omulamu, nadduka ne mmugoberera mbeereko kye nnaamuggyako.
21 Awo Gekazi n'agoberera Naamani. A'wo Naamani bwe yalaba amugoberera, n'ava ku ggaali okumusisinkana, n'ayogera nti Mirembe?
22 N'ayogera nti Mirembe. Mukama wange antumye ng'ayogera nti Laba, kaakano kyebajje bajje gye ndi nga bava mu nsi y'ensozi eya Efulayimu abalenzi babiri ab'oku baana ba bannabbi; nkwegayiridde, bawe talanta ya ffeeza n'emiteeko gy'ebyambalo ebiri.
23 Awo Naamani n'ayogera nti Kkiriza, otoole talanta bbiri. N'amutayirira, n'asiba talanta bbiri eza ffeeza mu nsawo bbiri wamu n'emiteeko gy'ebyambalo ebiri, n'abitikka abaddu be babiri: ne bazetikkira mu maaso ge.
24 Awo bwe yatuuka ku lusozi, n'abiggya mu mukono gwabwe n'abitereka mu nnyumba: n'asindika abasajja ne baddayo.
25 Naye n'ayingira n'ayimirira mu maaso ga mukama we. Erisa n'amugamba nti Ova wa, Gekazi? N'ayogera nti Omuddu wo taliiko gy'agenze.
26 N'amugamba nti Omutima gwange tegugenze naawe, omusajja bw'akyuse okuva mu ggaali lye okusisinkana naawe? Kye kiseera okutoola ffeeza n'okutoola ebyambalo n'ensuku z'emizeyituuni n'ensuku z'emizabbibu n'endiga n'ente n'abaddu n'abazaana?
27 Kale ebigenge bya Naamani bineegatta naawe n'ezzadde lyo emirembe gyonna. N'ava w'ali nga mugenge atukula ng'omuzira.

robotstxt: allowed

filter: keep


text:
Bya Boniface Kizza
Poliice mukibuga masaka ekutte abantu 2 bagiyambeko mu kunonyereza kweliko okuzuula omukuumi wesundiro ly’amafuta eyakubye amasasi omu kubakozi mukiro ekyakeseza olunaku lweggulo n’amutta ye nakuliita ne ssente.
Ayatiddwa ye Eria Paul Kakooza ngayabadde mukozi ku ssundiro ly’amafuta erya Bamu era nga munne eyabadde alina okumukuuma ate yamwefulidde namukuba amasasi agamutiddewo nadduka wabula yo emmundu nagirekawo.
Abatuuze nga bakulembeddwamu Jeremiah Musiitwa bagamba nti omukuumi ono abadde yakaleetebwa ku sundiro lino kyokka nebavumirira kino ekyakoleddwa.
Omwogezi wa Poliisi mu Greater Masaka Muhammad Nsubuga agamba nti waliwo abantu babiri abakwatiddwa okuli maneja ne supervisor Andrew Turyamureeba bayambeko okunoonyereza ekyavuddeko ettemu lino.
Ono agamba nti mukaseera kano bali kumuyiggo gwa Ambrose Tumusiime ono nga yabadde omukuumi mu kitongole kya Tiger Security Company agambibwa okutta omukozi kyokka nga nensimbi zeyatutte tezinamanyika muwendo.


text:
Katikkiro wa Buganda Charles Peter Mayiga alambudde omulimu gw’okusereka ennyumba Muzibwazaalampanga wegutuuse, n’akakasa nti ganaatera okuggibwako engalo.
Mu kiseera kino ebizizi biwembeddwa era binaatera okumalirizibwa okuva mu kasolya ak’enju, okutuukira ddala ku kisasi.
Abagiriinya ne Wabulaakayole bebakulembeddemu enteekateeka y’okusereka n’okuyooyoota Muzibwazaalampaga eyakwata omuliro mu mwaka gwa 2010.
Katikiro wa Buganda Charles Peter Mayiga asoomozezza abavubuka n’addala mu Buganda okufuba bayige emirimu egyenjawulo nga bwegikolebwa mu buwangwa nga bagoberera ebika byabwe, kibayambe okulungamya emigigi egirijja.
Katikkiro ayongedde okutegeeza Obuganda, nti okutwalira awamu omulimu gunaatera okuggwa.
Mu ngeri yeemu ekitongole kya police ekizikiza omuliro nga kikulembeddwamu Elly Walusimbi kitendese abantu ababeera mu masiro ku ngeri y’okwerinda omuliro n’okuguzikiza mu bwangu singa gubeera gukutte.
Ennyumba ya Muzibwazaalampanga asereseddwa essubi erisibiddwa mu buyole n’obukeedo obuggumidde obulungi.
Muzibwazaalampanga ye nnyumba omwaterekebwa ba Ssekabaka ba Buganda mu masiro e Kasubi Nabulagala mu Kyadondo.


text:
Abadde minister w’obutebenkevu Gen Elly Tumwine mukama amujjuludde mu bulamu bw’ensi ku myaka 68 egy’obukulu.
Tumwine afudde makya ga leero mu ddwaliro lya Aga Khan mu kibuga Nairobi ekya Kenya.
Ayogerera UPDF Brig.Gen.Felix Kulaigye agambye nti president Yoweri Kaguta Museven mu butongole yagenda okubikira eggwanga okufa kwa mulwanyi munne.
Gen.Tumwine yegatta ku bayeekera ba FRONASA mu 1978 abaali bakulirwa Yoweri Kaguta Museven, oluvannyuma eyeeyubula nefuuka NRA.
Mu ngeri yeemu mu 1981 nga Museven awakanya ebyava mu kulonda kwa 1980, yoomu ku basooka okwegatta ku Museven nebesogga ensiko.
Ajjukirwa nnyo nti yeyakuba essasi eryasooka ng’abayeekera balumbye enkambi ye Kabbamba mu Ssingo, mu lutalo olwaleeta government eno mu buyinza.
Tumwine yali omu ku bayeekera 42 aba NRA abaali bakulirwa Yoweri Kaguta Museven n’emmundu zabwe 27.
Yali omu ku bantu 6 abaasooka okutuula ku kakiiko ak’okuntikko ak’amagye nga bakawamba obuyinza mu January wa 1986, oluvannyuma akaalambika entandikwa y’eggye ly’eggwanga erya UPDF.
Yakulirako ekitongole ekikettera ebweru w’eggwanga ekya ESO wakati wa 1994 – 1996.
Yafuna ekitiibwa kya General mu 2005 era mu mwaka gwe gumu nafuuka ssentebe wa kooti y’amagye.
Gen.Elly Tumwine yali mubaka wa parliament akiikirira amagye okuva mu 1986 okutuuka mu 2021.
Mu parliament yali amazeemu emyaka 35.
Mu 2018 yecwacwana nga parliament emulagidde eve mu kifo kya Nommo gallery e Nakasero weyali ateeka ebifaananyi bye ebisiige,oluvannyuma lw’okumala ebbanga nga tasasula sente za bupangisa, era nga zaali zituuse mu kawumbi akalamba.
Wabula yabajuliza kimu nti yalwana okuleeta government eno mu buyinza, natuuka n’okufiirwa eriiso lye, era nalabula abaali bamugobaganya okubeera abegendereza.
Gen.Elly Tumwine yali minister w’obutebenkevu okuva mu 2018 -2021.
Bweyali awaayo wofiisi y’obwaminister eri munne Brig.Jim Muhwezi eyamuddira mu bigere mu 2021 Gen Elly Tumwine yasaba president Yoweri Kaguta Museven nti naye ateeketeeke okuwaayo obukulembeze bw’eggwanga eri omuntu omulala mu mirembe, okukuuma obutebenkevu n’enkulakulana y’eggwanga lino.
Obuzaale
Gen.Elly Tumwine yazaalibwa nga 12 April, 1954 e Burunga mu district ye Mbarara.
Yasomera mu Burunga primary school, Mbarara High, St.Henry’s college Kitovu ne Makerere University gyeyakugukira mu kusiiga ebifaananyi mweyafuna degree mu 1977, era ng’abadde ne diploma mu busomesa.


text:
5565 Views
Intro Ah ah aah A Geosteady yeah Ah ah aah Chosen Becky Ah ah aah Nessim Pan Production Ah ah aah Blackman Verse 1 Gwe kintu kyenalayira okwagala Yadde bangi abakufaanana Empisa n'omutima ogwo gw'olina Mu mazima, engule ogisaanira Mpawamuka mu kiro nkulwanira Babe, olinga otuzzi otw'okunywa Obulumi ku mutima eno bwe nina Bulinzita, bwe bukya nga sikulina Yeggwe maama yeggwe, ma baby boo You're ma lover lover Yeggwe maama yeggwe, nkulina omu You're ma pen and paper Yeggwe maama yeggwe, ma baby boo You're ma lover lover Yeggwe maama yeggwe, nkulina omu You're ma pen and paper Chorus Kati nkwagala Njagala nange ebisembayo Era nkumatira Ntwala maama mu bazadde bo Nange nkwagala Njagala naawe ebisembayo oh Era nkumatira Ntwala nange nemeddeko oh Verse 2 Omukwanogwo nawuba Amaaso ninga eyaziba Ebirungi mu gwe nafuna Natoba nnyo ninga eyalima Kati kaboogere nga ndi naawe nalaalira This is it I know Abalabe basaasaane nga ndi naawe We win the race The better I know Omulungi ansaana, uh uh Yeggwe taata yeggwe kibunoomu You're ma lover lover Yeggwe taata yeggwe nkulina omu You're ma lover lover Chorus Kati nkwagala Njagala nange ebisembayo Era nkumatira Ntwala maama mu bazadde bo Nange nkwagala Njagala naawe ebisembayo oh Era nkumatira Ntwala nange nemeddeko oh Verse 3 Bambula, bambula Bambula abalungi ab'ekisa Bambula, bambula Bambula abakozi ab'empisa Nange bambula, bambula Bambula abakozi ab'empisa Bambula, bambula Bambula abakozi ab'ekisa Nze nina gwe Nange nina gwe Eeh omulungi yeggwe Owange yeggwe, uh uh Yeggwe taata yeggwe Omulungi yeggwe Chorus Kati nkwagala Njagala nange ebisembayo Era nkumatira Ntwala maama mu bazadde bo Nange nkwagala Njagala naawe ebisembayo oh Era nkumatira Ntwala nange nemeddeko oh Lyrics by mp3jaja.com
Advertisement
Ompaako featuring Aybrah | Geosteady
1023 Views
Ebisembayo featuring Chosen Becky | Geosteady
5566 Views
Lindako | Maurice Kirya
267 Views
Sinza | Eddy Kenzo
1211 Views
Am Badder featuring Jowy Landa | Grenade Official
1035 Views
Njakukadiwa Nawe | Daddy Andre
1140 Views
Love Story | Ykee Benda
1193 Views
Dear Ex | Liam Voice
3530 Views
Under Wraps | Mugabi Kenneth
666 Views
Namudiguli | Rap Gie
519 Views
Negative Vibes [Luganda Version] | Eezzy
1337 Views
Nkulina | Jowy Landa
1308 Views
Advertisement


text:
Omwoleso gwebyobusuubuzi ne banamakolero gutandise mu kibuga Jinja, ogugendereddwamu okumanyisa abantu ebintu ebikozesebwa technology omuggya n’omutindo gw’ebikolebwa.
Omwoleso guno ogwenaku ebbiri, aba Africa Centre for economic dialogue bebaguwomyemu omutwe nga bali wamu ne Jinja City.
Omukwanaganya w’enteekateeka eno Kisakye Peter ategezezza banamawulire nti ekigendererwa kwekukwasizaako ku Jinja City eddemu eyitimuke mu byamakolero, ebyobulambuzi nebyobusuubuzi nga bweyali mu myaka gye 90.
Abamu kubeetabye mu mwoleso guno mwemuli zi Banka, abamakolero, Uganda National chamber of commerce, innovation Village nabalala bangi abalina obukolero obutonotono.
Mu ngeri yeemu akakiiko akalondoola abasuubuzi n’abalimi b’emmere ey’empeke aka Grain Council of Uganda, kaagala government eyongere okuvujjirira abalimi, kibasobozese okwongera okukola ku magoba nokusindika ebyamaguzi ebiwera era eby’omutindo mu butale obuliraanye Uganda.
Robert Mwanje, ssentebe waakakiiko ka Grain Council of Uganda, mukwogerako ne Cbs, era asabye bamemba baakakiiko, okwongera amaanyi mu nkola y’obwegassi okukolera awamu, bwebaba bakuggulawo obutale obuwera.
Bisakiddwa: Ddungu Davis


text:
Police y’ebidduka e Nateete ekutte n’eggalira omugoba wa mmotoka kika kya Fuso nnamba UAM 809L, eyatomedde abasirikale ba police 2, omu naafirawo mbulaga omulala n’asigala n’ebisago.
Bino bibaddewo mu kiro ekikeesezza leero ku ssaawa nga kkumi muttumbi mu bitundu bye Bwaise.
Abasirikale baabadde batambulira ku pikipiki ya police nnamba UP 7866 nga balawuna bitundu.
Omusirikale afiriddewo ye Constable Bazibu Sam, nnamba 66385 ng’abadde akolera ku police ye Kawempe, ng’abadde ne munne Constable Nabifo Brenda nnamba 77149.
Police egamba nti omubiri gw’omugenzi gutwaliddwa mu ggwanika e Mulago okwongera okwekebejjebwa ssonga ye Constable Brenda akyali Mulago ajjanjabibwa.
Faridah Nampiima ayogerera police y’ebidduka mu ggwanga agamba nti omugoba wa mmotoka eya atomedde wakubunanibwa ogw’okutomera abantu natayimirira, nga mu kiseera kino akyakuumibwa ku police ye Nateete.
Bisakiddwa: Ddungu Davis


text:
Pulezidenti wa National Unity Platform – NUP Kyagulanyi Ssentamu Robert Bobi Wine ayambalidde Ssaabalamuzi wa Uganda Owinyi Ddolo bweyavuddeyo nayambalira Bannayuganda abaali bawakanya ekya Jacob Oulanyah okutwalibwa ebweru okujanjabwa nti Baganda. Kyagulanyi agamba nti Ssaabalamuzi yandibadde awa ekitiibwa ekifo kyalimu okusinga okutandika okubuzaabuza Abachooli abakyebuuza engeri omuntu waabwe gyeyafuddemu. Ono n’akulira oludda oluvuganya babadde bazze okukungubagira abadde Sipiika wa Palamenti Jacob Oulanyah ku Palamenti.
Share.


text:
Abatuuze ku kyalo Lumpewe, Kamuli Parish, Kikamulo Sub-County mu Nakaseke Central bekumyeemu ogutaaka nebatandika okusimba ebitooke mu luguudo oluva e Kalule -Lumpewe-Kiwoko nga balaga obutali bumativu bwabwe olwembeera gyerulimu mu kaseera kano.
Emotoka ya Poliisi eyabadde ereeta abasirikale okuva ku Poliisi e Kiwoko okugumbulula abatuuze nayo yagudde mu kinnya neyoononeka.
Omubaka w’ekitundu kino Munnakibiina kya National Unity Platform Allan Mayanja Sebunya agamba nti kyandiba nga okwediima n’okwekalakaasa mu mirembe lwerulimi Gavumenti lwewulira. Ono agamba nti bajja kusigala nga balwanirira Bannayuganda okulaba nti bafuna obuweereza obusaanidde.
Share.


text:
Abalamazi Batandise Okutuuka ku Biggwa
Kati giweze emwaka 139 bukyanga Fr. Pere Mapeera ne Br. Amansi bagoba e Bugoma mu bizinga by’e Ssese gyebatandikira omulimo gw’okuyigiriza eddiini y’ekikatuliki wabula ab’omukifo mu kifo kyenyini webatandikira obukirisitu eddini ya kurisitu eby’okusinza babyesonyiwa dda. Mu kiseera kino eky’okujjukira Bannayuganda abaafiirira ediini webatandikira okusomesa enjiri y’ekikatuliki mu Buganda oluvanyuma eyasasaana ne Uganda yona.tusazeewo okudda e Bugoma Fr. Pere Mapeera ne Br. Amansi


text:
Enkya yaleero mu Divizoni y’e Nakawa abasajja babiri bakwatiddwa ku Check Point y’e Nakawa ku Spear Motors nga bambadde yunifoomu y’eggye ekkuuma byalo. Bano kubaddeko Agaba Michael 35, nga mutuuze w’e Luteete Kerezia Zone Kyaddondo East mu Disitulikiti y’e Wakiso nga abadde avuga emotoka nnamba UBF 472F nga Yunifooma abadde agitaddeko amayinja ga Captain n’essaati endala ebadde ku mutto gwemabega.Munne omulala Byaruhanga Jackson, nga manager wa Semax Lodges naye akwatiddwa nga ye omuzeeyi gwebabadde batwalako alekeddwa okweyongerayo e Buikwe.Bano bombi bakuumirwa ku Poliisi ya Jinja Road nga bwebalindirira okutwalibwa ku kitebe kya CMI.Agaba agamba nti ebyambalo bino bya kizibwe we Maj. Sabiti Tushabe nga akolera mu nkambi esangibwa mu Disitulikiti y’e Kiruhura.Byaruhanga agamba nti Agaba yazze n’ebyambalo okuva ewuwe namusaba amuyambeko batwale emotoka e Jinja nga ya Ssentebe wa Luteete A Ssemakula Saul.
Share.


text:
Bya Elisa Nicholas Ssekitende
Mukaweefube w’okusobozesa abantu okutambulira mu mbeera eyeyagaza n’okyusa obulamu bwaabwe bwebawangaaliramu bulijjo naddala mu byalo byaabwe, omubaka omukyala akyiikirira district y’e Ssembabule Mary Begumisa abakanye nekaweefube w’okulambula ebitundu n’okutereeza zi Nnayikondo, okusobozesa abantu okufuna Amazzi amayonjo.
Ebimu kubizibu ebisinga okusoomoza abantu mu bitundu bya district y’e Ssembabule, gemazzi amakyafu ng’abasinga banywa wamu n’ebisolo mu bidiba ebisimibwa muzzi Ffaamu z’abantu n’ebifo eby’olukale, okunywesa amagana. Gavumenti okuyita mu district y’e Ssembabule ezze eteekawo zzi Ddaamu mu bitundu ebimu, naye mi bifo osanga abantu ssekinnoomu bazeekomya nebateekako n’olukomera okukugira abantu okuzeyaambisa, sso ng’ewalala osanga zaayononeka.
Omubaka Mary Begumisa atalaaze ebyalo mu Bitundu okuli Lwebitakuli, Mateete Towncouncil n’e Mitete, nalongoosa ebyuma bya Nnayikondo ezibadde zaafa edda, okusobozesa abantu okuddamu okufuna ku Mazzi ago amayonjo. Ono era alambudde nekubakadde mu byalo ebimu, okubazzaamu amaanyi n’okubawa ku buyambi.


text:
Ekyobuli mukristayo atolere inaminya oko a’bea/abakwenda ba yekuwa
(Lhukonzo: Understanding the Jehovah’s Witnesses)
Wunayithendekire erighabana na begha ba Yekuwa? Wanganabya eghuli mughuma owakwabo abakalengekanaya indi abegha ba Yekuwa abundi nabo nibaghamo okwa bikirirya abe nyikirirya eya kikristayo baitu okwenene kukakanganaya indi bakaghanaya obuli tsomesya nyikulhu eyiki Kristayo! Hano ha Nehemiah Kithathutha akakuwathikaya eriminya, erihabulha neri nerisibamu abegha abekithongole kya Yekuwa!


text:
3413 Views
(Intro) GMG hmmmmm sound boy Demma call mi baba Lati Latinum Lati TON ne Badman Lati Jessi records(tough) (Chorus) Dis gal ah wantin\' mi money Olumu ansaba nebizimbe Bwenfunamu ayagala anuumbe Kilabika Eno nsumbya mbyuma Hmmmmm hehe ayagalilawo ano omwana wakagwilawo Hmmmmm hehe ayagalilawo ano omwana wakagwilawo(yo boy) (Verse one) Namusanga ebusabala nganonya gwa\'kabala Bwendikola be Don baba sente Nnina buza gyal dem Nina(hhhh) Rosa yayakilawo gumu bili nemusalilawo(class) Yazisalilawo ezange zazililawo Alowoza adoza alowoza adoza Onno\'muwala Rosa ahhh (Chorus) Dis gal ah wantin\' me money Olumu ansaba nebizimbe Bwenfunamu ayagala anuumbe Kilabika Eno nsumbya mbyuma Hmmmmm hehe ayagalilawo ano omwana wakagwilawo Hmmmmm hehe ayagalilawo ano omwana wakagwilawo (Second Verse) Ayagala kukula,kukula bukuzi kutwala Lwenzifunye ampita sweet daddy Daddy daddy mi need some money She go down talk,she no fi see di work She want a rocker ahhh she ah go whine to the ting ohh She ah say she no fear fimbo Like a moto she yeah do de ting pan She yeah say awooma (Chorus) Dis gal ah wantin\' me money Olumu ansaba nebizimbe Bwenfunamu ayagala anuumbe Kilabika Eno nsumbya mbyuma Hmmmmm hehe ayagalilawo ano omwana wakagwilawo Hmmmmm hehe ayagalilawo ano omwana wakagwilawo (Third verse/hook) Baby sente za\'kavili ne data Landlord naye andi bubi Ne yaka yawedeko Daddy gimme now now Ayagala kukula kukula bukuzi kutwala Bwendikola be Don baba sente Nnina buza gyal dem Nina Rosa yayakilawo gumu bili nemusalilawo Lwenzifunye ampita sweet daddy Daddy daddy mi need some money Dis gal ah wantin\'me money Olumu ansaba nebizimbe Bwenfunamu ayagala anuumbe Kilabika Eno nsumbya mbyuma Hmmmmm ayagalilawo ano omwana wakagwilawo Hmmmmm ayagalilawo ano omwana wakagwilawo (Outro) Yo boy hmmm sound boy Demma call me baba Lati Hmm latinum Lati TON ne Badman Lati Ohh all we bang bang Lyrics By Khan G(Airforce)
Advertisement
Dont Stop | Bebe Cool
65 Views
Correct | Ykee Benda
149 Views
Sugar | Rebo Chapo
232 Views
Lindako | Maurice Kirya
422 Views
Sinza | Eddy Kenzo
1374 Views
Am Badder featuring Jowy Landa | Grenade Official
1265 Views
Njakukadiwa Nawe | Daddy Andre
1287 Views
Love Story | Ykee Benda
1249 Views
Advertisement


text:
You are here
Epiicha ezilagana enkola ezia Awasuba
Epiicha ezia ooza okuwona ano zilagana kuwuene kiomo Awasuba awa kale nawuno okutuuka ku awa amiire gano waamenya, alala ne ewintu ewia waakolanga. Ewintu wino ni kiomo, amaato ewia waakola nawio mu okuvuwa envwa, amayumba, ewintu ewia waatemanga nawio, amaseero ewia awakulu waiwoyanga nawio alala ne ewintu windi ewingi ewialagananga enkola ezia Awasuba. Lwona ooza okuwona epiicha ezilagana engira enyingi ezigauke-gauke ezia okuwunguka, kiomo amaato ne efeeri. Ewindi ne emirimo egia Awasuba waakolanga kandi egia wakiakola namba reero egia okutukira amasendi, kiomo ivuwa, amaara, irima no owufugi. Awasuba woona wari ne emiwaayo egigauke-gauke egigera ni wasangaala kandi ni waizogana alala, kiomo amazina, okudiewana okwa amaato, enyembo, okukuba omupiira. oluko ne egindi emingi.
Copyright © 2022, Emirimo egia omunwa ogwa Awasuba


text:
Amawulire
Kkooti ekakasiza omubaka Nsegumire
Ivan Ssenabulya
May 23rd, 2022
Bya Ruth Anderah,
Kkooti ejjulirwamu egobye omusango gwe byokulonda eyavuganya ku bubaka bwa palamenti mu kifo kya Mityana North, Dr Gordon Sematiko Katende mwawakanyiza obuwanguzi bwómubaka Nsegumire Muhammad Kibedi.
Abalamuzi basatu abagubadde mu mitambo okuli Geoffrey Kiryabwire, Stephen Musota ne Christopher Gashirabake bategezezeza nti omusango gwa Sematiko tegubadde na bujjulizi bumatiza ne balangirira munna NRM Nsegumire ngomubaka wa Mityana North omulonde.
nomwaka oguwedde kkooti enkulu yagoba omusango gwa Sematiko nga alumiriza nti munne Nseegumire yabba akalulu nokukozesa olulimi oluwoola era kkooti egamba nti obujjulizi bwa sematiko bwali tebumatiza.


text:
Amawulire
Okulonda kwábayizi e Makerere kwakubeera ku mutimbagano
Ivan Ssenabulya
November 10th, 2022
Bya Damali Muhkaye,
Abakulu ku university e Makerere bafulumizza ebiragiro ebikakali ebinagobererwa mu kulonda obukulembeze bwa bayizi.
Okulonda kwakubeerawo mu February 2023 nga byonna byakukolebwa okuyita kunkola eyomutimbagano.
Bano okuvaayo bwebati kyadirira omuyizi wa UCU okufa ku ntandikwa y’omwaka guno mu kulonda akulira abayizi e Makerere.
Okusinziira ku biragiro ebifulumiziddwa ebirabidwako Dembe FM, enkola y’okulonda ey’okusunsulamu, kampeyini, okulonda, okubala n’okulangirira ebinaava mu kulonda egenda kukolebwa ku byuma bikalimagezi akakiiko k’ebyokulonda ak’abayizi kuttendekero lino.
Okusinziira ku Ssentebe w’olukiiko lwa Yunivasite, Lorna Magara, ebisaanyizo by’okuvuganya ku bifo byonna eby’obukulembeze bijja kuba bya bayizi bokka abawandiisiddwa mu ngeri entuufu.
Akakiiko k’ebyokulonda aka Guild kajja kukola okumanyisa abayizi nga bakozesa emikutu gy’amawulire n’ebyuma bikalimagezi okumala ebbanga lyonna ery’okulonda era bonna abaagala okwesimbawo bajja kuwaayo foomu zaabwe ez’okusunsulamu okuyita ku mutimbagano.


text:
Omukulembeze (1/3)
– Ab’Oluganda n’abemikwano, Mpulirizzaokwogela kwamwe kwonna, wew’awo kati nange mbasaba mumpulirize. Endowooza nenteesaganya zaffe zonna teziyina mulamwa nga tukyawangaalira mukifokinoeky’olukalu. Tewali kisobode kubala mukifokinoeky’olukalu nenjazi, nebwankubade nga twafunamu emyak’eminji egy’enkuba, nga kwotadde nemukino ekyeeya ekitalabwangako. Tulikituusawa eky’okukungaana netwogera ebitakutuka? Ente zigwaawo olw’enjala, ela amangu ddala n’abaana baffe eja kubatta. Tuyina okusala amagezi amalala agasingako. Nze ndowoza kyandisinzeko singa tuva mukifo kino eky’olukalu netulambula ku biffo ebilala munsi ebiyina ettaka ejjimu kubanga tetukyasobola kuwangaalira wano wetuli.
Bwatyo omutuuze w’ekifo eky’olukalubweyayogera mudoboozi ely’obukoowu mu lukungaana olumu. Wa ne ddi lwebyali tebikukwatako newankubadde nze, bwendowoza. Kya nkizi nyo okunzikilirizamu nti kyatuukawo mu kifo ekimu eddako. Okwogeza amazima, nalowoozako nti luno olugero nayiiya luyiiye, naye mpola mpola neenunula. Kati nzikiliriza ddala nti ngenda kukwataganya ebyatuukawon’ebisuubirwa okuba nga byatuukawo mu kifo ekimu era ne mu kiseera ekimu era nga siyinza kuba nga nabiyiiya.
Abawulize, mu kwewunya n’okusoberwa okungi, nga n’emikono gyibali mu biwato, baalinga abatandise okubitegeera oluvanyuma lw’ebigambo bino eby’amagezi okwogerwa. Buli omu yali yakubye dda ekifaananyi eky’ensi ey’ebyewunyisa, awali nti amakungula g’okumenyeka gaali ga bugagga obunji.
– Kyayogera kituufu! Mutuufu! – amaloboozi mu bwaama n’obukoowu obunji gawulinkana mu kifo kyonna.
– Naye ekiffo eky’ogerwako kino…kili… kumpi oba? – akaloboozi akawansi enyo kawulinkana mu koona elimu.
– Ab’oluganda! – omulala nayogeza eddoboozi eggumivu. – Tuyina okugobelera okuwaburwa kunno amangu ddala kuba tetukyasobola kubeera bwetuti mu kifo kino. Twefubyeko nyo, n’okutoba netutoba nnyo, naye byonna mpaawo. Tusimbye ensigo, osanga zetwandi fumbye netulya, naye era amataba gasaanyawo ensigo zonna nga kwotadde nettaka mwezasimbibwa, era kakati njazi zokka zetwasigaza, awali ettaka ejjimu. Tunasigala wano emirembe n’emirembe nga tutoba misana na kiro, naye nga tweyongera kusiiba njala nga kwotadde n’enkalamata, okusiiba obukunya n’okubulwa wadde engatto mwetuteeka kubigere? Tuyina okunonya ku bifo ebilala ebiyina ku takka ejjimu awali amakungula amanji ag’ebibala n’emmere oluvanyuma lw’okukola enyo.
– Tugende! Tugende amangu ddala kubanga ekifo kino tekikyasaana kubelamu muntu wanna.
Obwaama bwatandika okwogerwa, buly’omu natandika okukwata ekkubo lye, nga tewali n’omu eyelowoozamu nti mwattu alaga wa.
– Mulindeko, ab’oluganda! Mulaga wa? – omwogezi eyasoose nababuuza naye. – Kyo kituufu tuyina okugenda, naye atte si bwetuti. Tuyina okusooka okumanya wa wetulaga. Awatali ekyo tuyinza okugwa mubutyabaga obusingawo atte mukifo ky’okwetaasa. Nze nteesa tulonde omukulembeze gwetunagondela atte ela anatulaga ekkubo elisingako.
– Tumulonde! Tumulonderewo! – byebyawulinkana wonna.
Awo wenyini we waava okuwakana, ne tabbu ey’amaanyi ddala. Buly’omu yali ayina kyagamba nga tewali n’omu awuliriza wadde nokuwulira ebigambiwa. Baali batandise okweyawula mubibinja, buly’omu nga ayogelezeganya ne munne, ela atte n’oluvanyuma n’ebibinja ebyakolwa ne byeyawulamu. Babiri babiri, batandika okwesikanganganya emikono, nga bwebogera, n’okwagala okulaga amanyi, nga bwebesika n’amasaati. Oluvanyuma nebaddamu okwekunganya, nga bwebogera.
– Ab’oluganda! – oluvanyuma natte, eddoboozi erisingako obuggumivu, erya sirisa kelere n’amaloboozi gonna, neryogera. – Tetusobola kutuuka kunzigilizaganya bwetuti. Buly’omu ayogera kyoka teri awuliriza. Tulonde omukulembeze! Ani muffe gwetusobola okulonda? Ani muffe atambuddeko ekimala, nga amanyi amakubo gonna? Ffenna twemanyi bulungi nyo, nay’atte nze ssekinnomu, n’ab’enyumba yange sisobola kub’esigisa bukulembeze bw’omuntu yenna kumwe. Wabula, wabewo ambulila omutambuze oli asiibye attude wansi w’ekyo ekisikilize kumabbali g’oluguudo okuva kumakya?
Akasilise nekagwawo. Buly’omu yakyuka natunulila omugwira nga bwebamupima okuva kumutwe mpaka kubigere.
Omutambuze ono, omukulumu, nga ayina entunula ennakuwavu, eyali ejjude ebilevu n’enviiri empanvu enyo, yatuula nasigala nga musirifu, wakati mubilowozo ebinji, nga bwkubanganya akati wansi muttaka okumukumu.
– Eggulo nalabye omusajja y’omu oyo, naye ng’ate yabadde n’omulenzi omuto. Babadde bekutte emikono nga bwebatambula. Oluvanyuma lw’ekiro ky’ejjo omulenzi omutto naava kukyalo neyeyongerayo, wabula ye omugwira ono nasigala wano.
– Ow’oluganda, bino tubiveeko tubyelabire tulekekufirwa budde bwonna. Omugwira kyonna kyali, gy’avudde wala kuba fenna tetumumanyu ela wew’awo y’asingila ddala okumanya ekkubo elyangu ela erisingako okutukulembera. Mukutegera kwange, musajja mugezi nyo, kubanga atudde awo afumintiriza birowoozo mukasilise. Omuntu omulala yenna yandibadde yatwegassemu dda nga kwotadde n’okwogelezaganya naffe, kyoka atte ye asibye atudde awo yekka mukasilise.
– Kitufu wamma, omusajja atudde awo nga asirikiridde lwakubanga ayina kyalowoza. Musajja mugezi ddala, – abasigadde nabo nebongerezako nga bwebeyongera okumwetegereza natte. Buly’omu yamala nazula eky’enjawulo kumugwira ono, ekilagira ddala nti musajja mugezi nyo.
Tebakilwako nyo, era kunkomelero kyandiba eky’amagezi okubuza omutambuze ono – eyabalabikirwa nga Katonda gwalese okubakulembera munsi nga bwebanoonya ekifo ekisingako, wamma nga nekwotadde ettaka ejjimu. Yandibadde omukulembeze wabwe, ela baalimuwulirizza, n’okumugondera awatali okubuuza.
Belondamu abasajja kumi abaali balina okugenda eli omugwira ono okumuyitilamu ku kyebasazeewo. Abasajja bano abalonde baalina okumulaga ennaku yabwe ela bamusabe abakulembere.
Ekkumi abalonde bamutuukilira nebamuvunamira mubuwombefu obunji. Omu kubbo yatandika okwogera ku ttaka ely’olukalu mu kifo kyabwe, nekumyaka egy’enjala nga kwotadde ennaku empitirivu. Bwati bweyawunzika:
– Embeera zino zitukaka okuva mu maka gaffe n’ettaka lyaffe okunoonya amaka agasingako obulungi. Kakano nga twakamaliriza okukkanya, kilabise nga Katonda atulaze ekisa kye, mukutuweereza gwe– gwe, oamugwira omugezi atte asanidde – elang’ojja kutukulembera era otununule mu nnaku yaffe. Tukikirira abatuuze b’ekiffo kino bonna, nga tukusaba otukulembere. Buli gy’onagendanga, tunakugoberera. Amakubo ogamanyi atte era oteeka okuba nga wazaalibwa mukifo ekisingako wano nga era kya sanyu. Tujja kukuwulirizanga era tugondere amateeka go. Omugwira omugezi, onakkiriza okununula abantu bano abanji okuva mu kusaanyizibwawo? Onaafukka omukulembeze waffe?
Mu kwogera kuno kwonna, omugwira omugezi teyayimusa ku mutwe gwe. Ebbanga lyonna yasigala mukifo kyekimu kyebamusangamu. Omutwe yali agusulise, nga simusanyufu, ela tayina kyeyanyega. Akaggo ke keyeyongera okkuba ku ttaka nga – bw’alowooza. Okwogera bwekwaggwa, yayogera mpola mu bukkakamu, nga teyekyusizamu nti:
– Nzikirizza!
– Tunagenda nawe okunoonya ekifo ekisingako?
– Kisoboka! – yeyongera okuddamu nga omutwe akyagusulise.
Batandika okucamuka n’okulaga okusiima kwabwe, naye omugwira teyabanyega.
Ekkumibabulira olukungaana ku kusomoka kwabwe, nebeyongera okukkatiriza ku magezi amanji omugwira ono geyalina.
– Teyavuddeko mu kifo newankubadde okuyimusa omutwe gwe okulaba ku baani ab’ogera naye. Yatudde butuuzi nafumintiriza mu kasirise. Byonna byetwayogera n’okusiima yanyega bigambo bina byokka.
– Kagezi munnyo! Kamanya byonna! – byebawoggana mu sanyu eppitirivu nga bagamba Katonda ye kenyini yabamuwa nga malaika okuva mu ggulu okubanunula. Bonna bali bamativu okusomoka n’omukulembeze ng’ono ataataataganyizibwe kintu kyona munsi. Ela nebakkanya nti bakusimbula mumatumbi budde g’olunaku oluddako.


text:
Club ya Express FC mukwano gwabangi erangiridde nti abakazi bagenda kuyingiriranga bwereere ebisaawe okulaba emipiira gya club eno gyézannyira ewaka waayo mu kisaawe e Wankulukuku.
Kino kigendererwa okwagazisa nókusikiriza abakazi okuwagira club eno.n’omupiira gwonna okutwalira awamu.
Patricia Ayebare amyuka akulira ebyemirimu mu Express Mukwano Gwanngi, agambye nti enkola agenda kutandikirawo mbagirawo mu season eno eya 2022/23.
Egenda kutandika nómupiira Express gwégenda okuzannya ne BUL ku lwókubiri lwa.wiiki ejja e Wankulukuku.
Patricia Ayebare era akakasizza nti abayizi abalina endagamuntu zabwe nabo bagenda kuyingiriranga bwereere, okwongera okusikiriza emiti emito okuwagira Express mukwano gwabangi.
Express ng’etendekebwa ómutendesi James Odoch, yakakunganya obubonero 8 okuva mu mipiira 5 season eno.
Bisakiddwa: Issah Kimbugwe


text:
Leka tutone ku bingi ebyatugabira Ddunda
Tumuddize nnyini byo
Leeta, ekirabo kyo, twara ku mwaliiro
Tumuddize Omukama, Ddunda, anabisiima
1. Ddunda twebaze byonna byatuwa,
Ngogabira abatonde – ffe abaana bo.
Ku bingi byotuwa naffe kwe tutonde tukutonere,
Biibyo Ssebo siima.
2. Ddunda ngogaba, ggwe ngosaasira
Oyagara abatonde – ffe abaana bo
Ku bingi byotuwa, tojuza na muntu ffe bwe tusaba,
Taata owurira ggwe.
3. Wa bantu bo, ffena ekyokurya
Ngowonya nabalwadde, ngosaasira
Tuyambe, toleka bantu bo tuwooba ggwe tuwulire,
Yamba, Ssebo yamba.
4. Wa bantu bo, ffena amanyi go
Ffe abanafu ku bwaffe – ffe abantu bo
Kitaffe byotugamba ebyo tutuuse
Tukuwulire, ffe nga twesiga ggwe.
5. Ggwe ngowa ababo, byonna byobawa
Ngogabira abatonde ebitonde byo
Byonna ggwe byobawa, bo olwo balyooke
Babyeyambise. Bo bakuwereza ggwe.


text:
Omukulembeze wa United Arab Emirates Sheik Khalifa Bin Zayed Al Nahyan afudde ngátemera mu gyóbukulu 73.
Sheikh Kalifa Bin Zayed Al Nahyan wafiiridde nga yakafugira emyaka 18.
Yasikira kitaawe Sheikh Zayed mu 2004, era kitaawe ono yeyatandikawo United Arab Emirates.
Sheikh Kalifa abadde omu ku bafuzi abasinga obugagga munsi yonna, era alwalidde emyaka egiwerako.
Muganda we Omulangira Muhammed Bin Zayed Al Nahyan owe Abu Dhabi yábadde atambuza emirimu egisinga obungi.
Government ya United Arab Emirates erangiridde nti bagenda kukungubagira Sheikh Khalifa Bin Zayed Al Nahyan okumala ennaku 40, nga bendera zewuubira wakati wémirongooti.
Government era erangiridde ennaku ssatu okuva leero ku lwókutaano, emirimu gyonna okuli egyébitongole bya government ne kampuni zóbwannanyini giyimiriziddwa okwetoloola United Arab Emirates, okukungubagira abadde omukulembeze wabwe.


text:
Amawulire
Sipiika agaanye ekya Museveni okuvaayo kunsonga z’eby’okwerinda
Ivan Ssenabulya
November 23rd, 2022
Bya Benjamin Jumbe,
Sipiika wa palamenti Anita Among aganye okusaba kwa kamisona Solomon Silwany, nga abadde ayagala omukulembeze w’eggwanga ayitibwe okwogerako eri bannauganda ku mbeera y’ebyokwerinda.
Kaminsona era nga ye mubaka wa Bukooli Central County abadde asabye sipiika ayite omukulembeze w’eggwanga okwogerako eri ababaka ba palamenti n’eggwanga lyonna ku mbeera y’ebyokwerinda eriwo mu Karamoja n’e mu ggwanga lyonna.
Okusaba kwe kiddiridde okweraliikirira okwaleetebwa bammemba babiri olw’ebigambibwa nti abalwanyi bagenda mu maaso n’okutta abantu baabulijjo mu kitundu ky’e Karamoja.
Sipiika wabula agambye nti tekyetaagisa kuba pulezidenti yalonda baminisita abavunaanyizibwa kunsonga zino.
Mungeri y’emu bw’abadde ayanukula kukweraliikirira kuno, minisita ow’ensonga z’omunda mu ggwanga Gen David Muhoozi agambye nti ensonga zino zilondolwa era zijja kolwako.


text:
1
Abakuka nyene Yesu Kristo
(Lk. 3:23-38)
1Buno nibwo obulondokhani bwamera akabakukanyene Yesu Kristo, es'soni sia Daudi owali es'soni sia Aburahamu.
2Aburahamu yali samwana Isaka, ne Isaka yali samwana Yakobo ne Yakobo samwana Yudasi nende abamwabo. 3Yudasi yali samwana Feresu na Sera aba yebula mu Tama. Feresu yali samwana Hesironi ne Hesironi yali samwana Ramu. 4Ramu yali samwana Aminadabu ne Aminadabu yali samwana Nahashoni; Nahashoni yali samwana Salumoni. 5Salumoni niyebula Boasi mu Rahabu; Boasi niyebula Obedi mu Rutsi, Obedi yali samwana Yese; 6Yese yali samwana Daudi omuruchi.
Naye Daudi yebula Solomoni m'mukhasi sika Uria. 7Solomoni yali samwana Rehoboamu; Rehoboamu yali samwana Abiya; Abiya yali samwana Asa. 8Asa yali samwana Yehosafati; Yehoshafati yali samwana Yoramu; Yoramu yali samwana Usia. 9Usia yali samwana Yosamu ne Yosamu yali samwana Ahasi; Ahasi yali samwana Hesekia; 10Hesekia yali samwana Manase; Manase yali samwana Amoni; Amoni yali samwana Yosia; 11Yosia yali samwana Yekonia nende abamwabo khu tsinyinga etsiokhwatisibwa okhuhilwa Babuloni.#2 Abar. 24:14-15; 2 Aketsi. 36:10; Yer. 27:20
12Ne inyuma wokhwatisibwa nokhuhilwa Babuloni, Yekonia yali samwana Shealitieli; Shealitieli yali samwana Serubabeli 13Serubabeli yali samwana Abiudi; Abiudi yali samwana Eliakimu; Eliakimu yali samwana Asori. 14Asori yali samwana Sadoku; Sadoku yali samwana Akimu; Akimu yali Samwana Eliudi; 15Eliudi yali samwana Elieseri; Elieseri yali samwana Matani; Matani yali samwana Yakobo. 16Yakobo yali samwana Yosefu omusaatsa wa Mariamu, owebula Yesu oulangwanga Kristo.
17Khe tsinzibulo okhurula khu Aburahamu okhwola khu Daudi netsinzibulo likhumi natsine; ne okhurula khu Daudi okhwola khukhwatisibwa okhutsia Babuloni netsinzibulo likhumi natsine, ne okhurula khukhwatisibwa okhutsia Babuloni okhwola khu Kristo netsinzibulo likhumi natsine.
Okhwibulwa khwa Yesu Kristo
(Lk. 2:1-7)
18Okhwibulwa khwa Yesu Kristo khwali singa mbu; olwa Mariamu mama uwe yali niyahambwa na Yosefu nibasili okhutesania, yanyoolekha nali neinda khulwobunyali bwo Mwoyo Omutsienukhu.#Lk. 1:27 19Omusaatsa uwe Yosefu olwa yali omundu omulunji, siyayenya okhusimbia Mariamu omurwe habulafu tawe; yapaala okhumulekha masilisi. 20Nebutswa olwa yali nakanakananga amang'ana yaka, om'malaika wo Mwami yalolekha khuye mwilooro, naboola mbu “Yosefu, ibe es'soni sia Daudi, oraria okhuteesia Mariamu okhuba omukhasiwo tawe; okhuba inda yali n'nayo ni khulwa obunyali bwo Mwoyo Omutsienukhu. 21Nayebule omwana omusiani; nawe nomukulikhe eliira lilie Yesu; sichila niye olihonia abandube okhurula mutsimbi tsiabwe.”#Lk. 1:31
22Yaka kosi kali okhwekholekha kho ako Mwami yaboola okhubir'ra m'muroobi kahesikhe mbu; 23“Omukhaana omuchima aliba ne inda, ma yakhebule omwana omusiani. Balimukulikha eliira lilie Imanueli;” (elibetsanga okhukalukhanibwa “Nyasaye ali halala n'nefwe.”)#Isaya 7:14 24Yosefu yabuukha mundoolo nakhola akom'malaika wo Mwami yamulaka, nateesia omukhasi uwe. 25Nebutswa siyabakhwo halala n'naye tawe okhwola olwa yali niyebuye omwana omusiani. Yamukulikha eliira lilie Yesu.#Lk. 2:21


text:
Bya Elisa Nicholas Ssekitende
Ssentebe wa Ggombolola y’e Kkingo Kibira Alosysious Muwonge, ayagala Eddwaaliro lyaabwe erya Kisansala Healthy Centre II, lisuumusibwe okutuuka ku mutendera gwa Healthy Centre ey’okusatu, abantu baabwe bafune obuweereza obwegasa.
Ono agamba nti abantu bangi abajja okufuna obujjanjabi ku Ddwaaliro lino okuva mu byaalo eby’enjawulo okwetoloola Ggombolola y’e Kkingo, nti kyokka obuweereza bw’alyo n’omutendera gweririko tegubakkirisiza kuwa bujjanjabi bwegasa, abantu nebasigala mukuluma obujiji n’okutindigga enggendo okunoonya webayinza okufuna obuyambi kuby’obujjanjabi.
Ono era ategeezezza nga bwebalina okusoomozebwa ku nzirukanya y’emirimu gya Ggombolola, okuva lwebajjibwako emiruka okuli Kiteredde ne Ssenya negyegatta ku Kibuga, ng’eno mwemwagendera n’ekitundu okuli ekitebe kya Ggombolola yaabwe kyebali bezimbira, nga kati bagala abatwala ekibuga Masaka babaliyirireyo ku Nsimbi, banoonye webanazimba ekitebe ekirala.


text:
Wabaluseewo okutya nate mu basubuzi abakolera mu bizimbe ebimu mu kibuga Kampala, oluvanyuma lw’abamu ku bagagga okutandiika okukuula enziji mu maduuka g’abakulembeze abakulemberamu banaabwe, okubagaana okusasula ensimbi z’obupangisa eze myezi gyebaamala nga batudde waka.
Kinajukirwa nti gavumenti bweyatandika okuddiriza ku muggalo, yaggula ebizimbe mu Kampala abasubuzi batandike okukola naye n’okutuuka leero waliwo abagagga banyini bizimbe mu Kampala abakyagaanyi okukaanya n’abapangisa baabwe.
Ssentebe w’ekibiina ekigata abasubuzi mu Kampala ekya Kampala New Generation Kabanda John, kimubuuseko bwasanze ng’edduka lye lyakuulidwamu olugyi ku kizimbe kya Nana Central ne bintu bye nebitwalibwa, ekisaanudde abasubuzi abegattira mu kibiina kino.


text:
MINISITA avunanyizibwa ku kulondoola eby’enfuna bye Ggwanga Peter Ogwanga ayongedde okutaama bwasazeewo okukwata abakozi ba Gavumenti 6 era ne baggalirwa mu Disitulikiti ye Bugiri nga entabwe eva ku kuba nti bano baakola emirimu mu ngeri ya gadibe ngalye mu nsimbi empitirivu ezawebwayo Gavumenti.
Abakwatiddwa kuliko abakulira eby’ensimbi mu Disitulikiti saako n’abakola kukuzimba ebizimbe ebiteekebwamu ensimbi Gavumenti eyawakati.
Bano okukwatibwa kiddiridde Minisita ogwanga okulambula ebizimbe eby’enjawulo okuli amalwaliro saako n’amassomero bye yasanze nga biri mu mbeera mbi nnyo kyokka nga Gavumenti yawereza ensimbi bukadde n’abukadde okubizimba.
Bino byabaddemu enjatika saako n’okuba nga omusennyu guyiika buyiisi ekilaga nga byazimbibwa mu mbeera ey’okukekkereza ebizimbisibwa abakulu basobole okufissa ensimbi ennyingi, Ogwanga kye yagambye nti tajja kukikkiriza.
Yalagidde abaali mu kuteekateeka emirimu gino bonna bakwatibwe era ne balondobamu abakozi ba Gavumenti 6 ne balinyisibwa Kabangali ya Poliisi wakati mu kukayana.
Ono era yalagidde akulira Poliisi ye Bugiri okukwata omusilikale we eyabadde agezaako okulabula omu ku bakozi ba Gavumenti adduke nga Minisita tanatuuka kyokka naye nakwatibwa nagattibwa ku bakozi ba Gavumenti abakwatiddwa.
Bano bagenda kuggulwako emisango gy’okukozesa obubi ensimbi za Gavumenti.
Ogwanga yagambye nti tagenda kussa mukono yadde okuttira ku muntu yenna ku riiso naddala nga yabulankanya ensimbi y’omuwi w’omusolo, nagamba nti kawefube gwe yatandika alina okuggwa nga waliwo ekikyusiddwa mu ntambula ye mirimu gya Gavumenti.
Minisita Ogwang ennaku zino atambula okwetoloola e Ggwanga lyonna nga alambula emirimu egyateekebwamu ensimbi Gavumenti eyawakati okulaba engeri gye gy’atambulamu okuli enguudo, amassomero, amalwaliro, ebizimbe okuli ebya zi Disitulikiti n’amagombolola.
Ono era ennaku zino abatuuze mu bitundu eby’enjawulo batandise okumusaba atuukeko mu ma Disitulikiti gaabwe asobole okugogola obubbi obuliyo.
Do you have a story in your community or an opinion to share with us: Email us at editorial@watchdoguganda.com


text:
Amawulire
Abasomesa ba pulayimale bakusiimibwa
Ivan Ssenabulya
September 2nd, 2019
Bya Damali Mukhaye, Gavumenti okuyita mu minisitule y’eby’enjigiriza n’emizannyo, etegezezza nga bwemalirizza entekateeka ez’okusiima abasomesa ba pulayimale, abakola obulungi okukira abalala.
Okusiima abasomesa bano kw’akubeera mu ttabameruka w’abasomesa, owa Teacher’s National Conference.
Bwabadde ayogerako ne banamwulire, minisita omubeezi ow’eby’enjigirza ebisokerwako, Rosemary Sseninde agambye nti basuubira omukulembeze w’e ggwanga okwetaba ku mukolo ogwo.
Kati abasomesa amakumi 50 be balondedwayo abagenda okusiimibwa okuva mu bitundu by’eggwanga eby’enjawulo.
Minisita era agambye nti baakusiima abasomesa 5 okuva mu buli kitundu eky’obwagagavu.
Ate awamu baakusiima abasomesa 3 abakize banaabwe mu ggwanga lyonna
Olukungana luno lwa kutandika nga 5 lukomekerezebwe nga 7 Sebutemba 2019, ng’abasomesa 3,000 bebasuubirwa okulwetabamu.


text:
Omukulembeze wa National Unity Platform Hon. Kyagulanyi Ssentamu Robert aka Bobi Wine; “Nkulembeddemu abakulembeze mu NUP okugenda okuteeka omukono mu kitabo ekikungubagira Sipiika Rt. Hon. Jacob Oulanyah L’Okori ekyateereddwa ku Palamenti. Tukyagenda mu maaso okukungubagira Munnayuganda, era netwegatta ku Famire ye okusaba wabeewo okunoonyereza okwetengeredde ku nfa ye. Omwoyo gwe Omukama agulamuze kisa.
Abawagizi ba Gavumenti abamu bagezaako okuggya Bannayuganda ku mulamwa gwebibuuzo ebingi ebyebuuzibwa. Muswadde nnyo kuba nammwe embeera embi yemu egenda kubanyigiriza.”
Share.


text:
Ekitongole ekivunanyizibwa ku nteebereza y’obudde ekya Uganda National Meteorological Authority, (UNMA), kirabudde banna Uganda ku nkuba bikokyo esuubirwa okweyongera okutonya, mu bitundu by’eggwanga ebyenjawulo mu mwezi guno ogutandise ogw’omunaana.
Enkuba eno esuubirwa kusinga kutonnya mu bukiika kkono bwa Uganda, ebuvanjuba, ne mu bitundu ebimu eby’omumassekkati g’obugwanjuba bwa Uganda.
David Elweru akolanga ssenkulu w’ekitongole kya UNMA, agamba nti abalimi mu bitundu bino balina okubera obulindaala ku nkuba eno, n’okweteekateeka obulungi.
Agambye nti abalimi mu bitundu bino naddala mu bukiika kkono bwa Uganda, batandike okusiga kaakano, kyokka abalimi mu bitundu by’omu buganda naddala mu district nga Luweero, Nakaseke ne Nakasongola basooke balindeko.
David Elweru, agamba nti abalunzi mu bitundu bino eby’ogeddwako basanidde okufaayo okuteekateeka ebisolo omuddo by’ezinaalya, mu biseera by’enkuba.
Uganda National Meteorological Authority, (UNMA), egamba nti abasawo beebisolo naabalimisa balina okwongera amanyi mu kulondoola abalimi nabalunzi mu bitundu byabwe, olw’endwadde ezoolekedde okulumbagana ebisolo byabwe, olwenkuba egenda okufudemba.
Nsubuga Yusuf, omukungu mu kitongole kino, agamba nti ebitundu eby’ebibuga bisaanide okuteekerateekera abantu babyo mu kaseera kano, okwewala amazzi okubakosa n’okubasomesa obutasuula buveera mu myala.


text:
Amawulire
Ekirwadde kya Covid-19 kizeemu- bannauganda balabuddwa
Ivan Ssenabulya
June 6th, 2022
Bya Rita Kemigisa,
Minisitule ye byobulamu etegezeza nga bwewaliwo okweyongera ku muwendo gwa bantu abakwatibwa ekirwadde kya COVID-19 buli lunaku bwegerageranya nga bwekyali kuntadikwa yomwaka guno.
Minisita owe byobulamu Dr Jane Ruth Aceng agambye nti okweyongera mu balwadde ba covid kati kyenkana nga bwekyali mu mwozi ogwo mukaaga omwaka oguwedde, akawuka ka covid aka Delta wekayingirira mu ggwanga.
Wabula minisita agambye nti gavumenti ntegefu okwenganga ekirwadde kino singa kyeyongera.
Aceng akubiriza bannauganda okugenda okugemya nokwambala obukokolo , nokugoberera ebiragiro byonna ebyayisibwa mu kutangira ekirwadde kino obutasasaana.


text:
Munnakibiina kya Forum for Democratic Change – FDC Rtd. Col. Dr. Kizza Besigye olunaku olweleero aleeteddwa mu Kkooti Enkulu okuwulira okujulira kwe kweyateekayo nga awakanya ekyosasula obukadde 30 nga akakalu ka Kkooti ekiragiro ekyaweebwa Omulamuzi wa Kkooti ya Buganda Road wabula ye nakiwakanya.
Omulamuzi wa Kkooti Enkulu Michael Elubu ategegeezezza nti ekiragiro ekyaweebwa omulamuzi wa Kkooti ya Buganda Road kyali kikambwe nnyo bwokigeraageranya ku musango gweyazza ogwokukuma mu bantu omuliro nga ekibonerezo kyago bweguba gukusinze kibeera kusibwa myaka 3 oba okuwa engasi ya kakadde kamu mu emitwala 44 (1.44M) nga kino kifuula ensimbi za kakalu ka Kkkoti okulabika nga ekibonerezo so nga ekiziteesaawo kwekulaba nti omuntu ayimbuddwa alabikako mu Kkooti.
Omulamuzi ayongeddeko nti abantu Besigye beyakwatibwa nabo ku musango gwegumu bayimbulwa ku kakalu ka Kkooti akatali kabuliwo nga ate ye Ddereeva we yalagirwa kusasula kakadde kamu. Omulamuzi Elubu alagidde Besigye okusasula obukadde 3 ezobuliwo sso ssi bukadde 30.
Share.


text:
Mwenenye, mubatizibwe.
<< prev
next >>
Mwenenye, mubatizibwe.
Isaaya 55:6-7,
6 Munoonye Mukama nga bw'akyayinzika okulabika, mumukaabirire nga bw'akyali okumpi:
7 omubi aleke ekkubo lye, n'omuntu atali mutuukirivu aleke ebirowoozo bye: era akomewo eri Mukama, naye anaamusaasira; adde eri Katonda waffe, kubanga anaasonyiyira ddala nnyo.
Kubanga bonna baayonoona...
Abaruumi 3:23,
kubanga bonna baayonoona, ne batatuuka ku kitiibwa kya Katonda;
Abaruumi 3:10,
nga bwe kyawandiikibwa nti Tewali mutuukirivu n'omu;
Mwenenye...
Lukka 13:3
Mbagamba nti Si bwe kityo: naye bwe muteenenya, mulizikirira mwenna bwe mutyo.
Ebikolwa 3:19,
Kale mwenenye, mukyuke, ebibi byammwe bisangulibwe, ebiro eby'okuwummuzibwa mu maaso ga Mukama bituuke;
Okubikkulirwa 2:1,5,
1 Eri malayika ow'ekkanisa ey'omu Efeso wandiika nti...
5 Kale jjukira gye wagwa, weenenye, okolenga ebikolwa eby'olubereberye; bw'otalikola bw'otyo, njija gy'oli, era ndiggyawo ettabaaza yo mu kifo kyayo, bw'otalyenenya.
Okubikkulirwa 3:19,
Nze bonna be njagala mbanenya, era mbabuulirira: kale nyiikira weenenye.
Akkiriza n'abatizibwa...
Makko 16:16,
Akkiriza n'abatizibwa, alirokoka, naye atakkiriza omusango gulimusinga.
1 Peetero 3:21,
era kaakano ge gaabalokola mmwe mu kifaananyi eky'amazima, kwe kubatizibwa, si kuggyawo mpitambi za mubiri, wabula okuddamu okw'omwoyo omulungi eri Katonda, olw'okuzuukira kwa Yesu Kristo,
Yokaana 3:23,
Naye Yokaana yali ng'abatiriza mu Enoni kumpi n'e Salimu, kubanga ye eri amazzi amaangi: ne bajjanga, ne babatizibwanga.
Ebikolwa 8:36-39,
36 Awo bwe baali batambula mu kkubo ne batuuka awali amazzi; omulaawe n'agamba nti Laba, amazzi; kiki ekindobera okubatizibwa?
37 (Firipo n'agamba nti Oba ng'okkirizza n'omutima gwo gwonna, kirungi. N'addamu n'agamba nti Nzikirizza Yesu Kristo nga ye Mwana wa Katonda.)
38 N'alagira eggaali okuyimirira: ne bakka bombi mu mazzi. Firipo n'omulaawe; n'amubatiza.
39 Bwe baava mu mazzi, Omwoyo gwa Mukama n'atwala Firipo, omulaawe n'atamulaba nate: kubanga yagenda ng'asanyuka.
1 Samwiri 15:22,
...Laba okugonda kusinga ssaaddaaka obulungi n’okuwulira kusinga amasavu g’endiga ennume.
Lukka 24:45-49,
45 N'alyoka abikkula amagezi gaabwe, bategeere ebyawandiikibwa;
46 n'abagamba nti Bwe kityo bwe kyawandiikibwa Kristo okubonyaabonyezebwa n'okuzuukira mu bafu ku lunaku olw'okusatu;
47 era amawanga gonna okubuulirwanga okwenenya n'okuggibwako ebibi mu linnya lye, okusooketa ku Yerusaalemi.
48 Mmwe bajulirwa b'ebyo.
49 Era laba, mbaweereza mmwe okusuubiza kwa Kitange: naye mubeere mu kibuga okutuusa lwe mulyambazibwa amaanyi agava waggulu.
Ebikolwa 2:36-39,
36 Kale mazima bamanye ennyumba yonna eya Isiraeri nti Katonda yamufuula Mukama era Kristo, Yesu oyo gwe mwakomerera.
37 Awo bwe baawulira ebyo emitima gyabwe ne gibaluma, ne bagamba Peetero n'abatume abalala nti Abasajja ab'oluganda, tunaakola tutya?
38 Peetero n'abagamba nti Mwenenye, mubatizibwe buli muntu mu mmwe okuyingira mu linnya lya Yesu Kristo okuggibwako ebibi byammwe, munaaweebwa ekirabo gwe Mwoyo Omutukuvu.
39 Kubanga okusuubizibwa kwammwe era kwa baana bammwe n'abo bonna abali ewala, bonna abaliyitibwa Mukama Katonda waffe.
N'alagira babatizibwe okuyingira mu linnya lya Yesu Kristo...
Ebikolwa 8:14-17,
14 Awo abatume abaali mu Yerusaalemi bwe baawulira nga e Samaliya bakkirizza ekigambo kya Katonda, ne babatumira Peetero ne Yokaana.
15 Nabo bwe baatuuka ne babasabira okuweebwa Omwoyo Omutukuvu:
16 kubanga yali tannaba kubakkako n'omu ku bo: naye baabatizibwa bubatizibwa okuyingira mu linnya lya Mukama waffe Yesu.
17 Awo ne babassaako emikono, ne baweebwa Omwoyo Omutukuvu.
Ebikolwa 19:1-6,
1 Awo olwatuuka Apolo bwe yali e Kkolinso, Pawulo bwe yayitira mu njuyi eziri waggulu n'atuuka mu Efeso n'asanga abayigirizwa abamu:
2 n'abagamba nti Mwaweebwa Omwoyo Omutukuvu bwe mwakkiriza? Ne bamugamba nti Nedda, n'okuwulira tetuwuliranga nti waliwo Omwoyo Omutukuvu.
3 N'agamba nti Kale mwabatizibwa kuyingira mu ki? Ne bagamba nti Mu kubatizibwa kwa Yokaana.
4 Pawulo n'ayogera nti Yokaana yabatiza okubatiza okw'okwenenya, ng'agamba abantu bakkirize agenda okujja ennyuma we, ye Yesu.
5 Bwe baawulira ne babatizibwa okuyingira mu linnya lya Mukama waffe Yesu.
6 Pawulo bwe yabassaako emikono, Omwoyo Omutukuvu n'ajja ku bo, ne boogera ennimi ne balagula.
Ebikolwa 10:48,
N'alagira babatizibwe okuyingira mu linnya lya Yesu Kristo...
Yokaana 3:3,
Yesu n'addamu n'amugamba nti Ddala ddala nkugamba nti Omuntu bw'atazaalibwa mulundi gwa kubiri tayinza kulaba bwakabaka bwa Katonda.
Abaggalatiya 1:8,
Naye oba nga ffe oba malayika ava mu ggulu bw'abuuliranga enjiri wabula nga bwe twababuulira, akolimirwenga.
1 Abakkolinso 14:37,
Omuntu yenna bwe yeerowoozanga okuba nnabbi oba wa mwoyo, ategeerenga bye mbawandiikira, nga kye kiragiro kya Mukama waffe.
Munaaweebwa ekirabo gwe Mwoyo Omutukuvu.
Ebikolwa 1:4-5,
4 Awo bwe yakuŋŋaana nabo n'abalagira baleme okuva mu Yerusaalemi, naye balindirire okusuubiza kwa Kitaawe kwe baawulira gy'ali:
5 kubanga Yokaana yabatiza n'amazzi; naye mmwe mulibatizibwa n'Omwoyo Omutukuvu mu nnaku si nnyingi.
Ebikolwa 5:32,
naffe ffe bajulirwa b'ebigambo ebyo, era n'Omwoyo Omutukuvu, Katonda gwe yawa abamugondera.
Yokaana 16:7-14,
7 Naye nze mbagamba amazima; kibasaanira mmwe nze okugenda; kubanga nze bwe sirigenda, Omubeezi talibajjira; naye bwe ndigenda ndimutuma gye muli.
8 Ye bw'alijja, alirumiriza ensi olw'ekibi, n'olw'obutuukirivu, n'olw'omusango;
9 olw'ekibi, kubanga tebanzikiriza nze;
10 olw'obutuukirivu, kubanga ŋŋenda eri Kitange, so nammwe temukyandaba nate;
11 olw'omusango, kubanga omukulu w'ensi eno asaliddwa omusango.
12 Nkyalina bingi okubabuulira, naye temuyinza kubigumiikiriza kaakano.
13 Naye bw'alijja oyo Omwoyo ow'amazima, anaabaluŋŋamyanga mu mazima gonna: kubanga taayogerenga ku bubwe yekka; naye byonna by'anaawuliranga by'anaayogeranga: ye anaababuuliranga ebigenda okujja.
14 Oyo anangulumizanga nze: kubanga anaatoolanga ku byange n'ababuulira mmwe.
Ebikolwa 1:8,
Naye muliweebwa amaanyi, Omwoyo Omutukuvu bw'alimala okujja ku mmwe, nammwe munaabanga bajulirwa bange mu Yerusaalemi ne mu Buyudaaya bwonna ne mu Samaliya, n'okutuusa ku nkomerero y'ensi.
Abaruumi 8:9-11,
9 Naye mmwe temuli mu mubiri, wabula mu mwoyo, oba ng'Omwoyo gwa Katonda atuula mu mmwe. Naye omuntu bw'ataba na Mwoyo gwa Kristo, oyo si wuwe.
10 Era oba nga Kristo ali mu mmwe, omubiri nga gufudde olw'ekibi; naye omwoyo bwe bulamu olw'obutuukirivu.
11 Naye oba nga Omwoyo gw'oyo eyazuukiza Yesu mu bafu atuula mu mmwe, oyo eyazuukiza Kristo Yesu mu bafu, era n'emibiri gyammwe egifa aligifuula emiramu ku bw'Omwoyo gwe atuula mu mmwe.
Ebikolwa 10:44-48,
44 Awo Peetero bwe yali akyayogera ebigambo ebyo, Omwoyo Omutukuvu n'abagwako bonna abaawulira ekigambo.
45 Ne basamaalirira abakkiriza abakomole, bonna abajja ne Peetero, kubanga ne ku mawanga ekirabo eky'Omwoyo Omutukuvu kifukiddwa.
46 Kubanga baabawulira nga boogera ennimi ne bagulumiza Katonda. Awo Peetero n'addamu nti
47 Omuntu ayinza okugaana amazzi bano obutabatizibwa, bano abaweereddwa Omwoyo Omutukuvu nga ffe?
48 N'alagira babatizibwe okuyingira mu linnya lya Yesu Kristo...
Naye bwe tutambulira mu musana.
1 Yokaana 1:5-7,
5 Ne kino kye kigambo kye twawulira ekyava mu ye era kye tubuulira mmwe, nga Katonda gwe musana, so mu ye ekizikiza temuli n'akatono.
6 Bwe twogera nga tussa kimu naye ne tutambuliranga mu kizikiza, tulimba ne tutakola mazima;
7 naye bwe tutambulira mu musana, nga ye bw'ali mu musana; tussa kimu fekka na fekka, n'omusaayi gwa Yesu Omwana we gutunaazaako ekibi kyonna.
Weeteeketeeke okusisinkana ne Katonda wo...
Amosi 4:12
From the tract... This is the way, Walk ye in it.
by S.E. Johnson.


text:
Obwakabaka bwa Buganda butadde amaanyi ku nsonga y’okuzzaawo ebibira mu Uganda,mu kawefube wokutaasa obutonde bwensi.
Minister wa Buganda avunanyizibwa ku Butonde bwensi, obulimi, ettaka, bulungi bwansi n’ogwegassi Owek. Hajati Mariam Mayanja Nkalubo agambye nti Obuganda bwongedde okukunga abantu okusimba emiti n’okugirambirira, nga kwotadde n’obutonde obulala bwona.
Owek. Mariam Mayanja annyonyodde nti ennono n’obuwangwa bwa Buganda bisinga kutambulira ku butonde bwansi , naddala emiziro gy’ebika.
Agambye nti buli mwami wa mutuba alina okusimbibwa emiti, so nga n’enkola y’okusimba emiti ku mikolo gy’okwanjula nayo ejjumbiddwa nnyo.
Mu nteekateeka eno sipiika w’olukiiko lwa Buganda Owek.Patrick Luwaga Mugumbule, atongozza wiiki y’okwongera okumanyisa abantu ku bukulu bw’obutonde bwensi, emikolo gibadde mu Bulange e Mengo.
Sipiika Luwaga Mugumbule agambye nti singa ebibira tebizzibwawo, n’entobaI okukuumibwa obutiribiri, Uganda ekyali mu kakyabaga k’okulumbibwa ebibanga ebyenjawulo.
Awadde ekyokulabirako eky’olutobazi lwa Lwera olulimwamu omuceere,gwagambye nti eddagala erifuuyira ligwera mu nnyanja, amazzi negakosebwa, ebyennyanja ebirimu n’ebirala.
Sipiika asabye ba Jjaja abataka abakulu abobusolya okwongera okuwabula abazzukulu ku nsonga z’obutondebwensi .
Wabaddewo omusomo ogwenjawulo ogugendereddwamu okubangula abakulembeze mu Buganda ku nteekateeka eno,olwo bajitambuze okutuuka ku bantu bonna naddala eri abavubuka.
Omukubiriza woolukiiko lw’abataka omutaka Augustine Kizito Mutumba yaggaddewo omusomo guno ogukwata ku butondebwensi,nasaba abakulembeze okuwaayo akadde akawera okukubiriza abantu okukuuma obutonde.
Omusomo gwetabiddwamu abakulembeze ku mitendera gyonna omubadde Bajjaja abataka b’obusolya ,abaami abamasaza ,abakulembeze babakyala ,abakulembeze babavubuka abakungu okuva mu government eyawakati nabalala, nga gubadde ku mbuga enkulu eyobwa Kabaka Bulange Mengo .
Nicholas Magala akulira ebyobutondebwensi mu Ministry ya Water ne environment mu government eyawakati, agamba nti kyebagenda okusaako essira nga government kwekuteekesa mu nkola amateeka gonna agateekebwawo okukuuma obutondebwensi mu nkola .
Wiiki y’obutondebwensi yakutambulira kumulamwa ogugambanti Obutondebwensi bwamugaso eri ebitonde.
Buganda era yegasse ku nteekateeka ya government ey’owakati eyatongozeddwa eyitibwa Running Out of Trees (ROOTS),ng’ekigendelerwa kyakusimba emiti obukadde 40M buli mwaka.
Enkola eno yatongozeddwa mu Entebbe Botanical gardens, nga government eyawakati ekolera wamu n’obwakabaka bwa Buganda n’ebitongole ebyenjawulo.
Akulira ekitongole ekivunayizibwa ku butonde bwensi mu ggwanga ekya National Environment Management Authority Dr. Akankwasa Barirega agamba, nti ekigendelerwa ky’akulaba nga mu mwaka 2030 ebibira mu Uganda birina okuba nga bituuka ku bitundu 15% .
Bisakiddwa: Nakato Janefer ne Diana Kibuuka


text:
Akakiiko k’eby’oburuuru kayeemereza akaruuru k’okutoorana obukiiko bw’abakazi akaaba kari ak’okuteerwa ebiro 07.07.2022.
Eki kijaho bwanyima ya minisiture y’eby’esente kumanyisa akakiiko ngu esente z’okutebeekanisa akaruuru aka tizikabonekire.
Omu baruuha ei Mukuru w’akakiiko k’eby’oburuuru, Justice Simon Byabakama yaashohoza, yaamanyisa abanya Uganda, abeebembezi b’ebigombe by’obutegyeki n’abakazi ngu za puroguraamu ezibaire zitsigaireyo kuhika aha kuteera akaruuru aka tizirikuza kubaho nk’oku zibaire zitebeekanisibwe.
Yaagira ngu za puroguraamu ezaaba ziri ez’okutandiika aha rwokubanza ebiro 27.06.2022 n’okuhandiika abarikwenda kwetsimba zayemerezibwa.
Justice Byabakama, yaagira ngu akakiiko kaaheza kutunga sente, nikiija kuba nikamanyisa abanya Uganda obu akaruuru aka karateerwe.


text:
AKOMAWO KRISTU OW’OBUYINZA (Fr. James Kabuye)
Ekidd: Akomawo Kristu n’obuyinza alebaaleba Kristu mu bire x2
Jjangu Omulokozi atwesiimya, jjangu, jjangu otubbule,
Jjangu Omulokozi atwesiimya, jjangu, jjangu
- Omuwanguzi ajja, Kristu omulangira, atuuka
Atuuka, mulabe ajja, Omununuzi kabaka ajja,
Katonda waffe aja, mugume mmwe atuuka.
Katonda waffe ajja, abataase abaweere.
Abanjule eri kitammwe mmwe abaana be.
- Omuwanguzi ajja, Kristu omulangira atuuka,
Owaffe, mutakyuuka, mmwe abamumanyi temutya mmwe.
Katonda waffe ajja, mugume mmwe alijja,
Katonda waffe ajja, abaweere, abataase
Abanjule eri kitammwe abaagala.
- Omuwanguzi ajja, wuuno omulangira atuuse,
Atuuka, mulabe ajja, Ggwe omununuzi yimuka ojje
Katonda waffe ajja, mugume mmwe atuuka,
Katonda waffe ajja, atutaase, atuweere,
Atwanjule eri kitaawe ffe abaana be
DOWNLOAD LINK:


text:
Tulonde Lyrics by BOBI WINE
Anja people
35 years of gun rule is about to come to an end
Remember it is your vote that is going to deliver you the change that you so badly need
This one a clarion call to everybody above 18 and registered to vote
Okuva mu November batusalako
Batulumba na ku nomination
Aba special force, military ne police bona bagira mu zi formation
Olwo netutandika olugendo oluwanvu nga lwa teargas na masasi
Ffena nga generation nga tuli ku mission ya kununula our nation
Ooooh… What a shame?
Electoral commission don’t treat us the same
Why others campaign?
The opposition in jail they detain
Many comrades in are dead
Nubian, many others in jail; yo
Kati munange aly’eyo
Okumalawo bino olina kulonda, Nga 14
Ffena tugendeeee
Bana Uganda Tulonde
Jukiza munoowo (nti one day, egwanga lyaffe likyuke)
Remember dat (Tugende, bana Uganda Tulonde)
Mubagambe abeeyo (one day, egwanga lyaffe likyuke)
Kati bano bayidde
Ffena bwetulonda babeera bawedde aaayi
Kuba nze bulijempita
abaana ba Uganda bona bessunga aaayai
Bagamba nti kyebalinda
Amaaso magule era bona babuuka
Anyway, Omusana kagwaake
Umbrella weeri tulumbee
Enkuba ketonye, yo
Umbrella weeri tulonde eeh
Kati gwe tikinga
Umbrella bwojiraba tikinga
Nkugambye tikinga
Manvuuli bwojiraba tosuula aaaayi
Bana Uganda banange mwena ye Nze Kyagulanyi Sentamu Bobi Wine
Njagala okutuusa Okwebaza eli mwena eli Obuwagizi N’omukwano
Gwe mutuwadde mu campaign troll eno gyetubaddemu
Ebangalino ly’ona wakati mubuzibu obwamanyi
Njagala okubajukiza omulundi ogusembayo mwena ba Ssebo ne
Ba Nyabo nti ku lw’okuna luno nga 14 guno
Omwezi gwe mukisa gwe tuyina okusalawo ebiseera bya
Uganda ebyo maaso. Kuno okulonda kwetugendamu kwa byafaayo kubanga
Akalulu ketugendamu okusuula kekatutwala mu Uganda Empya
Tugende
Bana Uganda Tulonde
Jukiza munoowo (nti one day, egwanga lyaffe likyuke)
Remember dat (Tugende, bana Uganda Tulonde)
Mubagambe abeeyo (one day, egwanga lyaffe likyuke)
Watch Video
About Tulonde
More BOBI WINE Lyrics
Comments ( 0 )
No Comment yet
You May also Like
Get Afrika Lyrics Mobile App
About AfrikaLyrics
Follow Afrika Lyrics
© 2022, We Tell Africa Group Sarl


text:
Bya Boniface Kizza
Omwami wa Kabaka, omukulembeze mu ssaza lye Buddu Pokino Jude Muleke awanjagidde banabuddu bona jebali ababade bajumbidde entekateka yokusimba nokulima emwanyi, obutagezaako kukemebwa kuggwamu manyi batandike okuzitema olwokawuka akazirumbye.
Pokino asinzidde mu lutikko e kitovu mu Misa yokumakya ekulembeddwamu bwanamukulu we kigo ky’e kitovu era atwala lutiko Eno faaza Anthony Kakumba Mwanje, jakulembedemu eteekateka abakurisitu okwetaba obulungi mu misa eyolunaku lwenkya eyokunyenya amatabi era NGA mu Misa Eno mwemubade nokwebaaza katonda olwabakurisitu okutambuza obulungi ekisibo kino ekitukuvu.
Mu bantu bakatonda abazze mu bungi mu lutikko e kitovu mwe mubadde ne pokino Jude Muleke, Kamugombwa we ssaza Buddu ,asinzidde wano nategeeza nga wade waliwo akawuka akatanategerekeeka akazinze abalimi be Mwanyi e Buddu akazirya ebikoola kyoka nalaga okutya olwabalimi abatandise okutema emwanyi zabwe olwakawuka Kano kagamba nti kasobola okulwanyisibwa.
Mungeri yemu asabye abakuristu okwongera okwesengereza omukama mu kaseera Kano.
E Misa Eno ekulembeddwamu bwanamukulu we kigo ky’e Kitovu faaza Anthony Kakumba Mwanje, avuddeyo natendereza abakyala aberwanyeko ku mulembe guno nebavuganya nabasajja mu bintu ebyenjawulo wabula nasaba abantu obutateka sira kukubangula nakutegeeka baana babuwaala boka nebalabira abobulenzi kubanga Baja kufuuka babulabe eri abaana abobuwaala ababanguddwa nokufibwako mu ngeri eyenjawulo.


text:
Mu muzannyo ogwa kaasammeeme nga guno, abagezi ssente bazikutwalako lwotunze.
bya Nik Custodio 2013/12/12open in new window
Bitcoin bwaba akyaganye okutegeerekeka...
Tutudde ku katebe. Lunaku lulungi.
Nnina omucungwa gumu. Ngukuwadde.
Kati olina omucungwa gumu, nze sikyalina.
Kyangu, sikyo?
Katwetegereze ekigenze mu maaso awo:
Omucungwa ngutadde mu ngalo zo.
Nawe okyelabiddeko. Mbaddewo. Nawe obaddewo. Ogukutte noggukwata.
Tetwetaaze muntu waakusatu kunnyamba kukuwa mucungwa ogwo. Tetwetaaze kukubira Uncle Tommy( omutabaganya) kujja kutuula naffe ku katebe okukakasa nti omucungwa ngukuwadde.
Omucungwa gugwo! Sikyasobola kukuwa mucungwa mulala kubanga jimpeddeko. Gwenkuwadde sikyagulinako buyinza naakamu kati. Gwe agulinako obuyinza bwonna. Osobola okuguwa mukwano gwo bwoba oyagadde, era nooyo gwoguwadde asobola okuguwa munne. Bwebatyo.
Kwegamba enkolagana mu byamaguzi bwetyo bwefaanana muntu-ku-muntu. Bwekityo bwekiba oba nkuwa lyenvu, kitabo, kapapula ka sente...
Naye awo mba ng'enze wala
Tuddeyo ku micungwa
Kati tugambe nina omucungwa gumu ku kompyuta. Kangukuwe.
Eeh! Anti bikyuseemu.
Omanya otya oba omucungwa ku kompyuta guno ogubadde ogwange kati gugwo ,era gugwo wekka? Kilowoozemu kko awo akadakiika.
Kikalubamu ko, sikyo? Omanya otya oba omucungwa ogwo ssaasoose kuguweerezza Uncle Tommy mu email? Oba mukwano gwo Joe? Oba ne mukwano gwange Lisa
Osanga nakozeeyo kkopi zoomucungwa ogwo ku kompyuta yange. Oba nagutadde ku mutimbagano akakadde ka'bantu nekaguwanulayo.
Nga bwolaba, enkolagana eno ku kompyuta elimu obuzibuzibu. Okuweereza emicungwa ku kompyuta ssikyekimu nookuweereza emicungwa mu buntu.
Banna kompyutassaayansi balina elinnya lyekizibu kino: kiyitibwa kizibu kya kusaasaanya mirundi ebiri. Naye tofaayo. Kyeweetaaga okumanya wano kili kimu: Ekizibu kino kibabobbezza omutwe okumala ebbanga era kikyabalemye okugonjoola.
Paka kati.
Naye katugezeeko okukigonjoola mu ngeri yaffe.
Enkalala
Osanga emicungwa gino ku kompyuta jilina kulondoolwa ku lukalala. Gweggamba ngeri ya kitabo mwolondoolela empanyisiganya zonna mu byamaguzi.
Olukalala luno, engeri gyeruli ku kompyuta, lwetaaga kuba mu nsi yaalwo n'omuntu aluvunaanyizibwako.
Nga mu World of Warcraft(muzannyo ku kompyuta). Blizzard, abaakola omuzannyo ogwo, balina "olukalala ku kompyuta" olwebikwata ku muzannyo ogwo byonna, omuli n'ebyobugagga by'abazannyi mu muzannyo. Ndowoza omuntu nga Blizzard atuterekere emicungwa gyaffe gyetutambuliza ku kompyuta. Kyakabi - ekizibu tukigonjodde!
Ebizibu
Wakyaliwo ebizibu ebirala:
Watya nga omuyaaye omu ku Blizzard ayozezza mu micungwa gyaffe naakola emirala nga ggyo? Ekyo asobola okukikola wonna waayagalidde.
Tekili nga bwetwabadde ku katebe nga tuli babili ffekka. Okukwasa Blizzard obuvunaanyizibwa kuba nga kuyita Uncle Tommy(omutabaganya) ku buli kyetuwaanyisiganya ku katebe kaffe. Nabwekityo, nkuwa ntya omucungwa ku kompyuta mu ngeri eyaabulijjo?
Waliwo engeri y'okukolagana nga bwetwabadde ku katebe kaffe, nze nawe, naye ku kompyuta? Kilinga ekizibuzibu...
Okugonjoola ebizibu byaffe
Watya nga tulina olukalala nga lwa buli omu? Mu kifo ky'okubeera ku kompyuta za Blizzard, lujja kuba ku kompyuta ya buli muntu. Buli nkolagana yali ebaddewo mu micungwa ku kompyuta ewandiikibwe omwo.
Tosobola kufera. Sisobola kukusindikira micungwa gyessilina, kubanga enkalala zaabalala zijja kuba tezikwatagana na zaffe. Sistimu eno eba nzibu yaakufereramu gyekoma okukula.
N'ekirala, olwokuba teddukanyizibwa muntu omu, mba nkimanyi nti teli asobola kusalawo kumala geegabira micungwa mirala. Amateeka ga sistimu magereke kuva mu ntandikwa. Kweggamba sistimu ezimbibwa ku nsonda nzigule. Weeli eli buli mugezi yenna mu nsi okujeetegereza, okujiddaabiriza oba okujongerako mu ngeri yonna.
Nawe osobola okwenyigira mu mukutu guno era noobaako kyoyongera ku lukalala, nookukakasa nti teruliimu mavuunya. Olw'omulimu omulungi ogwo gwoba okoze, oyinza okuwebwayo emicungwa ku kompyuta nga 25. Nga ovudde ne kyekyo, yeeyo engeri yokka emicungwa ku mukutu guno gyejitondebwawo (mu birabo nga bino).
Nkugondezzaamu nnyo awo
... naye nga sistimu gyenkunnyonnyodde gyeli. Eyitibwa Bitcoin. N'egyo emicungwa gya kompyuta ziba "bitcoin" mu sistimu eyo. Massape meereere!
Ndowooza ekibaddewo okirabye. Olukalala luno olw'olukale lusobozesa ki?
Ojjukira nti sistimu eno ya nsonda nzigule? Omuwendo gw'emicungwa gwagerekebwa kuva ku ntandikwa.Omuwendo ogwo gumanyikiddwa. Mu sistimu ,emicungwa gya bbula.
Bwenkola okuwanyisiganya okwengeri yonna kati mba mmanyi nti omucungwa oguvudde mu mikono gyange ne gudda mu gigyo ,gugwo ewatali kubuusabuusa. Edda ssibwekyabanga ku bintu ebiwanyisiganyizibwa ku kompyuta. Naye kati ku lukalala olw'olukale empanyisiganya eyo esoboka.
Olw'okuba nti olukalala lwa lukale, sseetaaga Uncle Tommy(omutabaganya) okukakasa nti ssikubbye, sseewadde micungwa mirala mu bukyamu,oba ssisindize mucungwa gwegumu mirundi ebiri oba esatu.
Mu sistimu yaffe eno, okuwanyisiganya omucungwa kati kilinga kuguwanyisa mu buntu. Nga bwegunaava mu ngalo zange negudda mu nsawo yo nga ogulabako. Era nga bwetwabadde ku katebe, okuwanyisiganya kuno kwetaga abantu babili bokka,nze nawe.Uncle Tommy (omutabaganya) takyetaagisa kuziyiza bukumpanya mu sistimu yaffe kuba tebukyasoboka.
Mu bufunze , sistimu elinga nkolagana mu mbeera eyabulijo.
Ng'ojjeeko ekyo,byonna kati tubikolera ku kompyuta. Tusobola okuwanyisiganya emicungwa 1000, kakadde oba ne mu bitundutundu. Nebwemba emitala wa Mayanja ,nyiga bunyizi mapeesa ku kompyuta yange nenkuweereza emicungwa ku kompyuta yo wonna wooli.
Olwokuba kati tujitambuliza ku kompyuta ,nsobola n'okugattako obubaka obulala bwonna .Oba katugeze obubaka obwenkizo nga ebikwogerako.
Kale byonna byogeddwa. Naye tufuna tutya omugaso micungwa gino gyetutakwatako. Anti gya mugaso sikyo?
Abantu banji ensonga eno ekyabakubaganya empawa. Mu masomero g'ebyenfuna. Mu bannabyabufuzi. Mu bawandiika ebiragiro bya kompyuta. Naye bonna tobawuliriza. Abamu bagezi. Abalala tebamanyi bumanya. Abamu bagamba sistimu gyenkunnyonnyodde yamuwendo nnyo, abalala bagamba teliimu kantu. Abamu bajiteekako n'omuwendo.$1,300 buli mucungwa. Abamu bagamba zaabu ali digito, abandi nti ssente. Abalala nti byonna mpewo. Abamu bagamba nti ejja kukyusa ensi, abalala nti byonna bya mpuna.
Nange nnina endowooza yange.
Naye olwo lugero lwa lulala. Naye nga kyolina okumanyi nti kati omanyi binji ku Bitcoin okusinga abantu abasinga.
Manya ebisingawo(Byakoma kwongerwako mu 2017)
โYou Donโt Understand Bitcoin Because You Think Money is Realโopen in new window by Maria Bustillosopen in new window is a good follow-up read.
You can also read more about Ethereum and Smart Contracts hereopen in new window. Enjoy!


text:
Abantu 5 bonna nga bamunju emu basirikkidde mu nabbambula w’omuliro akutte enju yabwe, mu Yoka Zone e Namuwongo mu Gombolola ye Makindye mu kibuga Kampala.
Omuliro guno gukutte mu kiro ekikeseza olwaleero saawa nga 8, bonna ababadde munyumba tewali asimattuse.
Abafudde kuliko Stone Luyomba nga ye ssemaka, mukyala we Nafula Doreen ow’emyaka 35, ate abaana abafudde kuliko Lubega Sumei ow’emyaka16, Naiga Edith ow’emyaka 15 ne Andrew ow’emyaka 7.
Amyuka omwogezi wa Police mu Kampala némiriraano Luke Oweyesigire agambye nti emirambo gigiddwayo negitwalibwa mu ddwaliro ekkulu e Mulago okwongera okwekebejjebwa, nokwongera okunoonyereza.
Oweyesigire agamba nti bakitegeddeko nti omuliro guno gwatandikidde mu nju ya muliraanwa Charles Ogola, agambibwa okuba nti yalese omusubbaawa munju ye nga gwaka bweyabadde agenda okukola ekiro, olwo negusaasaanira enju ya Luyomba.
Omuliro guno gujidde mu kiseera nga abaana 11 kyebagye bafiire mu muliro ogwákwata esomero lya salaama school of the Blind e Mukono nga nókutuusa kati police ekyanonyereza ekyavaako omuliro.
Bisakiddwa: Sharif Lukenge


text:
Mutabani Wa Nadduli Jakana Nadduli Afudde
Kitaawe Alhajji Abdul Nadduli Yalabula Museveni, Akatambi Kakano Kawulirize.
Mutabani wa eyaliko minista Alhajji Abdulu Nadduli era nga yaliko ne Ssentebe wa Luweero disitulikiti Jakana Nadduli enkya yaleero asangiddwa nga mufu mu makaage e Wobulenzi mu Luweero
Jakana Nadduli abadde muvubuka ateerya ntama era nga ayogera n’enyenje nezigwa nga avumirira lyabadde ayita efuga bbi lya gavumenti ya Museveni.Jakana yavuganyaako ku bwa memba wa palamenti mu Nakaseke disitulikiti, nga ayima mu kibiina kya NRM, naye nga bwegwaali ku ba memba ba NRM mu Buganda wonna, Jakana naye yawangulwa.
Abantu ab’enjawulo Bamukungubagidde


text:
Amawulire
Wuuno omuwala sibira omwana mu nnyumba n’agenda okw’etunda
Ivan Ssenabulya
August 27th, 2019
Poliisi eriko omuwala gwekutte ng’ono kigambibwa nti aludde ng’awa omwana ow’emyezi 9 eddagala erimwebasa n’amusibira mu nnyumba, n’agenda okwetunda.
Omukwate ye Evelyn Kansime owemyaka 19 mutruuze mu Ssebina zooni mu muluka gwa Makerere III e Kawempe.
Ono kigambibwa nti abaddenga awa muwala we Sylvia Nabukenya amakerenda neyebaka olwo nagenda okwkolera ejigye mu bugge bwekiro.
Kati embeera y’omwana yeraliikirizza abasirikale, era bamututte mu ddwaliro e Mulago asooke afune obujjanjabi.
Isma Nsanja omumyuka wa ssentebe we kyalo agambye bazze balabula Kansiime obutasibira mwana mu nnyumba, nayenga eteyaddako.
Kansiime ategeezezza nti ekituufu yetunda wabula takikola lwa kwagala, abeera anoonya ssente okusobola okulabirira omwan we.
Kati ono aguddwako omusango gwokulagajjalira omwana.


text:
Amawulire
Abagambibwa okubba esimu gamumyukidde mu kaguli
Ivan Ssenabulya
November 4th, 2022
Bya Ruth Anderah,
Abasajja babiri bagasimbaganye n’omulamuzi wa kkoti eya Buganda Road lwakubba ssimu.
Makanga Ibrahim myaka 28 ne mune Jumba Richard myaka 38 era nga batuuze be Namungoona basimbiddwa mu maaso g’omulamuzi we ddaala erisooka Siena Owomugisha abasomedde omusango gw’obubbi ne bagwegaana.
Kigambibwa ababiri bano n’abalala abakyaliira ku nsiko, nga October 25th 2022 ku Luguudo Kyaggwe babba essimu ya Nakalyowa Sarah nga ebalirirwamu ensimbi za Uganda emitwalo 60.
Kigambibwa nti bano babadde befudde berejje ku Luguudo luno okulinaana Arua Park, mu kubba essimu z’abayise era nga omu anyakula nakasukira mune nebabulawo.
Bakudizibwa mu kkooti nga November 19th 2022 omusango gutandike okuwulirwa.


text:
Banna Uganda wakati w’obukadde 5 n’obukadde obukunukirizza mu 13 bebekatankira enguuli mungeri ey’ekyeyonoonero, nga buli mwaka liita z’omwenge obukadde 110 n’emitwalo 60 zezinywebwa banna Uganda.
Alipoota envanyuma ku nkozesa y’omwenge etuumiddwa Uganda Alcohol Report 2022, efulumiziddwa aba Uganda Alcohol Policy Alliance, (UAPA), eraze nti newankubadde nga okunywa omwenge ssikibi singa omuntu abeera agunywedde n’obuvunaanyizibwa, bannauganda abamu tebamanyi kunywa mwenge gwa kigero, so ng’ate abamu bagattamu n’ebiragalalagala.
Mu ngeri yeemu Alipoota eraze nti abaana ebitundu 52.6% baali banywedde ku Mwenge, ssonga kwabo, ebitundu 36.3% nakati baafuuka bawaddanga newankubadde tebanatuuka myaka jikkirizibwa kunywa mwenge.
Abantu abasinga obungi abanywa omwenge tebafaayo kumanya bika bya mwenge byebanywa bekatankira bwekatankizi buli kyebasanze, omuli beer, wines,whisky, tonto,waragi n’ebika ebirala.
Alipoota eraze nti liita z’omwenge obukadde 66 nemitwalo 70 zezifulumizibwa mu bukolero obutonotono ate nga gwabulabe eri abantu, nga guno gukola ebitundu 52% ku mmwenge ogukolebwa mu ggwanga.
Omwenge ogwo gubalirirwamu shs trillion 2, ekifiiriza government emisolo gya buwumbi nga 616.
Karamoja yeridde empanga mu bitundu ebisinga okunywa omwenge n’ebitundu 46%, neddirirwa West Nile ku bitundu 16%, Teso ku bitundu 14%, Elgon ku bitundu 13.8%, South ne North Buganda ku bitundu 13%, Achol ne Lango ku bitundu 12%, Bunyoro, Kampala ne Kigezi ku bitundu 9%, Ankole ku bitundu 8, Ankole ne Busoga nebaddirira.
Dr. David Kalema, eyakulembeddemu okunonyereza kuno ne Richard Baguma Ssenkulu w’ekitongole kya Uganda Health communication Alliance, (UHCA), bagamba nti abazadde basaanidde okweddako mu ngeri gyebakozesa omwenge, ng’abaana balaba.
Ekitongole ky’eby’obulamu ekyensi yonna ekya World Health Organization (WHO), ne ministry y’eby’obulamu bagamba nti bakuwagira nnyo omubaka we Tororo, Sarah Opendi, eyasazeewo okukulemberamu olutalo lwokubaga etteeka erinaalungamya enkozesa y’omwenge mu ggwanga.
Dr. Yonus Woldermariam akulira ekitongole kyebyobulamu ekyensi yonna mu Uganda, ne Dr Hafswa Lukwata, kaminsona avunanyizibwa ku kukwanyisa enkozesa yeebiragalalagala mu ministry y’eby’obulamu, beyamye okukwasizaako Sarah Opendi, kubanga eggwanga lisoomozebwa kinene mu nkozesa embi ey’omwenge.
Minister omubeezi ow’eby’obulamu ebisookerwako, Margaret Muhanga, agambye nti ssinga banna Uganda tebeddeko mu kunywa omwenge, ebiseera bya Uganda biri mu matigga, nti kubanga kizuuliddwa nti banna Uganda abanywa omwenge, bakozesa liita nga 12 buli lunaku.
Bisakiddwa: Ddungu Davis


text:
Audio Skills
Check
A Simple G
Dr. Powers on the beats
Kapito
Dr. Powers mpa ku maanyi awo
Nsooke mbuulirire
Ng’era omukulu bw’aba
Zai Muziki Kiwundo
Ssenkulu mmandwa mu nfo
Check, check Ntuuse, Powers
Mu linnya lya Yesu
Kabikkuse
Eno ssi nnyanukula
Nsoose na njatula
N’olulimi mpitidde mu lwaffe ddala olulya nnaka (olwa wano)
Anti nze Ssabarap kambalyowemu ku myoyo
Alina akatoola bino bikozese ku bwongo
Feffe Pussy akunja takweka njala
Ate era enkozi y’ebirungi apaana teyeesoma
Kuba kulaga kika bunafu
Buli lw’okolima
Gwe naawe tonnemanya
Kyokka obuuza ani y’ani!
Ozze ku bagoberezi obasotta nga Baayuuni
Weemanyi nti oli njozi ate weesuula mug’ente
Akatta ennyenje mutabani abeera kkoloboza
Weggyemu eyo empisa mutabani omalanga kulowooza
Ogwo omutwe tterekero lya bwongo ssi mugejjo
Nze nkozesezza waddugala okwozaawo ekkolyo
Kati twala!
Hehe liiso lya mukulu
Powers, check (mpa amaanyi)
Kati nno gwe ssewankima Wabuyi owa bbululu
Bbugubbugu muzzukulu taggyisa nakabululu
Mpaawo mulyammere akuwalana jjoba lyakuvaamu
Mpaawo akukotoggera gwe atannaba kwezuula
Laajana eri omutonzi akuwonye omutima ogw’effutwa
Bw’oyita ku litalaba n’omegga ate tolumanga
Kiswaza baakwola buli lw’ofuuka ekyerolerwa
Ssebunafu bwa bwongo agaliba enjole, gabumenya
Mu kifo kwetereeza ate ku bisubi kwe wekwata
Mu kifo okwenogera eddagala ate gwe weeyanika
Kkakkanya ebbamo n’amababba osobole okuyiga
Eyo ennakuyo gisibire mu kadeeya owone okuswazibwa
Wadde wakyaama amamera nze ettumba ngya ddigolola
Kuba gyendi oli bbujje lya magi vva ku muwuula
Oyisizza n’obuyisa obubi mu ba nakasatwe
Mpulirayo abalogootana nti olwala lubaaga ente
Abandi batandise n’okwevvoola mbuno bbo batume
Bw’oba wa kika kki weetikkila engule y’emmomboze ?
Eryo ettuttumu lya ndola nnyo, lizaala mize
Nga tonabweyita obusajja ddayo emabega oyige
Hip Hop si mmere ya lumbe nti n’ataakaaba alya
Ate si kiddukiro kya bonna nti ne kkondo yeewogoma
Olw’okukombooza ennyo mwe musengedde ne ba makanika
Obupale bambala butumpiru omusuubira otya okkuzimba ?
Ye kennyini wa bizigo kyeyasoma kiri kimu kukoppa
Oyo Kayemba ye icon we okusemba tekimuswaza
Bakira abawuliriza mwawule omuzungu ku namagoye
Nze ninnye mu ddemeezi okudda ndiba njabya lumbe
Simple G
Halleluiah


text:
Amawulire
Ssabasajja Kabaka asiimye okuggulawo emipiira gyámasazza
Ivan Ssenabulya
June 11th, 2022
Bya Prossy Kisakye,
Ssabasajja akabaka wa Buganda Ronald Muwenda Mutebi 11 asiimye okulabikako eri obuganda olunaku olwa leero mu kuggulawo empaka zómupiira gwe bika bya baganda mu ssaza lye erye Bulemeezi.
Empaka zino zigenda kugibwako akawuwo olunaku lwa leero ku kisaawe kya Kasana mu disitulikiti eyé Luweero, oluvanyuma lwokumala ebbanga lya myaka 2 nga tezizanyibwa olwe ggwanga okulumbibwa olunabe olwekirwadde kya Covid-19 ekyavaako omuk weggwanga okuwera enkungana ezábantu abangi.
Minisita wa Buganda avunanyizibwa kunsonga za bavubuka nókwewumuzamu owek Ssekabembe Kiberu akakasiza nti entekateeka zonna ziwedde omutanda okuggulawo empaka zino.
Akunze bannabulemeezi nábantu ba ssabasajja mu bitundu ebiriranyewo okujja mu bungi babugirire omutanda


text:
Omwogezi wa Uganda Police Force Fred Enanga avuddeyo; “Olukiiko lw’ebyokwerinda lutwala omukisa guno okusiima ekiragiro eky’okwambala mask ezobuwaze eri buli omu mukulwanyisa ekirwadde kya #COVID-19 nga tuva mu ‘lockdown’. Tuli basanyufu nti Gavumenti yeyamye okuwa abantu masks zino kubwereere eri Bannayuganda.
Zino zakutwalibwa eri ba Ssentebe ba LC nga 2-June-2020 terunayita, olwo emirimu omuli; wooteeri, n’amadduuka agebintu ebirala gali ebweru wa malls ne arcade gakuggulawo. Gavumenti era yakirizza amasomero n’amatendekero agalina abayizi abalina okutuula ebigezo ebyakamalirizo okuggulawo wamu n’entambula ey’olukale okutandika okukola.
Wabula bino byonna byakutandika okukola nga okugaba masks eri Bannanyuganda bonna kuwedde. Ab’ebyokwerinda bonna balagiddwa okuteeka ekiragiro kino mu nkola wamu n’okusomesa abantu ku buzibu obuyiza okutuukako nga toyambadde mask n’ekibonerezo kyoyinza okufuna olwobutajambala.
Entambula eyolukale yakutandika nga mufunye mask – Fred Enanga
Omwogezi wa Uganda Police Force Fred Enanga avuddeyo; “Olukiiko lw’ebyokwerinda lutwala omukisa guno okusiima ekiragiro eky’okwambala mask ezobuwaze eri buli omu mukulwanyisa ekirwadde kya #COVID-19 nga tuva mu ‘lockdown’. Tuli basanyufu nti Gavumenti yeyamye okuwa abantu masks zino kubwereere eri Bannayuganda.


text:
Mu program Entanda ya Buganda eweerezebwa butereevu ku mukutu ogwa 88.8 FM ne CBS FM UG Official Channel ku You Tube, Abamegganyi Tumusiime Gerald eyafunye obugoba 22 ne Bisaso Ibrahim eyafunye obugoba 18 baayiseewo okwesogga olumeggana oluddirira, so nga Omumbejja Ndagire Hafswa eyafunye obugoba 13, yawanduse.
Program Entanda ya Buganda ewagiddwa Home Connect Properties Uganda Ltd.
Bino byebibuuzo ebyabuuziddwa:
1. Ebika by’abaganda bikoze omulimu gwa ttendo mu kujjumbisisa abazzukulu okwagala eby’obuwangwa byabwe, ensonga ki eziraga kino? Buli kika kirina embuga zaakyo, Buli kika kirina emirimu emitongole gyekikola ewa Kabaka.
2. Abaganda bagandawaza batya erinnya ly’ensi Palistine – Bufirisuuti.
3. Amannya g’omukulembeze w’eddiini y’ekikatuliki eyakulembera okusabira emikolo gy’ameefuga nga Uganda efuna obwetwaze mu 1962 – Ssaabapisikoopi Joseph Kiwanuka.
4. Ssenga akola mulimu ki mu lumbe – Ssenga y’ayanjula abako bonna eri omusika.
5. Obubonero obwenkukunala abayizzi bwebaleka okulagirira bannaabwe – Obuwa.
6. Ebiwuka ebibuuka nga biva mu ttaka naye nga tebiriibwa – Obuggala matu.
7. Enswa ezibuuka ng’enkuba etonnya ziyitibwa zitya – Embaala.
8. Emirimu egikolebwa ekibiina ky’olulimi oluganda -.Okulungamya mu mpandiika y’Olulimi n’okuteekateeka ebisomesebwa mu Lulimi Oluganda ku masomero n’amatendekero.
9. Abaganda bagandawaza batya ensi Greece – Buyonaani.
10. Omukulembeze w’ekkanisa ya Anglican eyakulemberamu okusabira omukolo Uganda lweyafuna obwetwaze mu 1962.- Dr. Nelson Brown.
11. Mu lulimi lw’abayizzi mulimu ekigambo Omusazi w’olulembe-Yooyo asalaasala ennyama okugigabanyiza banne.
12. Ebika by’obutiko obutaliibwa – Amaleere n’eŋŋoma y’ekikere.
13. Jjajja akola mulimu ki mulumbe? – Y’asiba bamulekwa amafuvu.
14. Ekigambo ekirala ekitegeeza okuzuuka enswa – Okumulisa enswa.
15. Emikutu gy’empuliziganya gitumbudde gitya olulimi Oluganda – Gitaddewo empaka z’Olulimi Oluganda, Balaze ebifo by’ebyowungwa.
16. Abaganda baagandawaza batya ensi Cyprus – Kkupulo.
17. Omukulembeze w’Obusilamu eyasaba nga Uganda efuna obwetwaze – Sheikh Swaibu Ssemakula.
18. Lubuga akola mulimu ki mu lumbe – Y’afumba emmere ey’omuzizo.
19. Abantu abayitibwa abaana mu kuyigga baweebwa linnya ki eddala – Abakubirira.
20. Ebika by’enseenene – Kkulumbisi ne kkulusanja.
21. Enjawulo mu bigambo – Okuzuuka enswa n’okutta enswa- Okuzuuka kwekumulisa enswa n’omumuli ate okutta enswa kwekwata enswa ekiro.
22. Erimu ku mannya getuwa Katikkiro eririmu embeera eraga nti ekisaakaate kya Katikkiro kiri kumpi n’Olubiri – Owomumbuga.
23. Abaganda oluusi baaterekanga omwenge mu bisenge, guweebwa linnya ki? – Ogwennembe.
24. Erinnya eddala lyoyinza okuwa omuntu ow’empene – Nnakimu.
25. Ekisoko:Okuba ekyana kya ssigga – Kwekubeera mu mbeera embi naye n’olwana n’ogivvuunuka.
26. Oluguudo Kabakanjagala luwerako mmayiro mmeka – Emu.
27. Kkoyo kkoyi, Kiki Omuganda kyalya nga kiyidde naye nga tekifumbiddwa – Omwenge.
28. Olugero: Nnalukoola ali mu kibira – Amayu gajja.
29. Obuguwa obusalibwa mu maliba obw’eyambisibwa okuleega eŋŋoma buyitibwa butya – Endere.
30. Erinnya limu Abaganda lyebayita Kabaka nga lirimu embeera y’obutondebwensi – Ccuucu.
31. Omuzimu omukazi gukumirwa ekyoto mu nsinza y’Abaganda ey’ennono, Ekyoto ekyo kiweebwa linnya ki? – Bakazibakulu.
32. Nnamasole alina amannya amalala agamuweebwa olw’ekitiibwa kye geegaliwa – Nnabijjano ne Kanywabibumba.
33. Omukazi Omulimi ayinza okuwulirwa ng’agamba nti “Nguju eradde” aba ategeeza ki? – Aba agema lusuku lwe obutaddamu kulumbibwa kawuka ako.
34. Olusozi omuli ejjinja lyebayita Kkungu lusangibwa mu ssaza ki? – Kyaddondo.
35. Mu lulimi lw’abayizzi mulimu ekigambo kiboneka kitegeeza ki? – Omuyizzi atatera kuyiggayigga.
36. Ekisoko: Okukwata mu ly’empiki – Okuviiramu awo.
37. Olugero:Mutabaazi gw’amanyi – gwakuba engabo.
38. Waliwo erinnya lyetuwa Kabaka eriraga nti tazaalika – Omwana wa Nabijjano.
39. E Wamala wewali amasiro ga ssekabaka Ssuuna II ekyalo ekyo kyali kiyitibwa kitya? – Wammunyeenye.
40. Bannakalanga baaberanga mu ssaza ki – Kyaggwe.
41. Erinnya Mukama balituuma abaana kyokka liva mu lugero, lweluliwa – Mukama kyaterekera Omunaku tekivunda.
42. Olugero: Mukazimuggya nsingo ya munya – Tebulamu kalingiriza.
43. Engozi y’omwana ey’ennono yeliwa? – Ekirira.
44. Amazzi g’enkuba agerembeka mu biwottonono gaweebwa linnya ki? – Olunywankoko.
45. Enju omukuumirwa omulongo wa Kabaka eweebwa linnya ki? – Enjogo.
Bikuŋŋaanyiziddwa: Kamulegeya Achileo K


text:
Pulezidenti Yoweri Kaguta Museveni yawangudde omusango ogwamuwawabirwa omuyizi ku Yunivasite ya Harvard.
Sseguya Hillary Innocent Taylor eyavaayo neyekubira enduulu mu Kkooti nga agamba nti Pulezidenti Museveni yamubulokinga ku Twitter kwakozesa erinnya @HillaryTaylorVI nga 20-July-2019.
Omulamuzi Andrew Bashaija bweyabadde awa ensala ye yagambye nti omukutu guno Pulezidenti Museveni gugwe nga muntu era nga waddembe okukiriza omuntu oba okumugaana.
Pulezidenti Museveni awangudde omusango gwa Twitter
Pulezidenti Yoweri Kaguta Museveni yawangudde omusango ogwamuwawabirwa omuyizi ku Yunivasite ya Harvard.


text:
3274 Views
Intro Mastermind in Anada, Wani production, Bebe Cool Banton, yeah... Chorus Nsirikamu, N\'oluusi nembulamu, Bwemba nzifunye nenywaamu, Bun\'obulamu twaabusangawo abagenda babulekawo ×2 Verse 1 Well,twaasisinkana Kampala, N\'emirimu tujikolera Kampala, Ekireetawo enjawukana.. Kululunkanira byebatatuuyanira.... Tebatya bayiwa n\'omusaayi, BanaUganda tweeraze obukyaayi, Eby\'enfuna tebigulwa musaayi ketukubye guno katubamale akabanzi. Twandibadde baakabi ngatukolera wamu naye ate tweesika mataayi, Ate nga tweeyita bataayi.. Ky\'ovolaba obw\'olumu mpowa ne...... Chorus Nsirikamu, N\'oluusi nembulamu, Bwemba nzifunye nenywaamu, Bun\'obulamu twaabusangawo abagenda babulekawo ×2 Verse 2 Kyetugoba tukimanyi nekyetuli tukimanyi, Tetudumira ku bintu byetutamanyi, Byetwoogerako bibera ebyo byetumanyi, Nga g\'emazima abasinga gebatamanyi. Okwaagala kwennina okwa Uganda jendimu, Kweekumpalirizza nzije mu buvumu. Kitukakatako Bana Uganda kyekimu, Obutatunda nnyaffe Uganda. Entasiima ebulwa ajiwa, Bana Uganda tusaanye tusiimeko. Akatono akaliwo kaamugaso nnyo, Bwetuba tukakozesa byamugaso era. Chorus N\'oluusi nembulamu, Bwemba ngafunye nenkomawo, (amazima) Kubanga twaagasangawo abagenda bagalekawo ×2 Verse 3 Bw\'olwaanirira eddembe lyo tolinnyirira ddembe lyange. Mukazi wo tokwata ku mukazi wange. Entalo z\'Obufumbo zisigale mu kisenge. Toyanika buziina bwaffe mu basekeeterezi. Okwaagala kwennina okwa Uganda jendimu, Kweekumpalirizza nzije mu buvumu. Twebeereremu banaUganda kyekimu, Tukimalirize ku kalulu kali. Well, Twaasisinkana Kampala, n\'emirimu tujikolera Kampala, Ekireetawo enjawukana, kululunkanira byebatatuuyanira. Tebatya bayiwa n\'omusaayi, BanaUganda tweeraze obukyaayi, Eby\'enfuna tebigulwa musaayi ketukubye guno katubamale akabanzi. Twandibadde baakabi ngatukolera wamu naye ate tweesika mataayi, Ate nga tweeyita bataayi.. Ky\'ovolaba obw\'olumu mpowa ne...... Nsirikamu. \"Ebigambo tebigula mugaati, A Sama Sojah.
Advertisement
Gyenvudde | Bebe Cool
2766 Views
Corona Distance featuring Vinka X Azawi X A Pass X John Blaq X All Stars | Bebe Cool
3398 Views
Nsilikamu | Bebe Cool
3275 Views
Mbozi Za Malwa featuring Sauti Sol | Bebe Cool
2258 Views
Gaba Manyi Go | Bebe Cool
2826 Views
Love You Every Day | Bebe Cool
12985 Views
Lindako | Maurice Kirya
243 Views
Sinza | Eddy Kenzo
1166 Views
Am Badder featuring Jowy Landa | Grenade Official
978 Views
Njakukadiwa Nawe | Daddy Andre
1087 Views
Love Story | Ykee Benda
1187 Views
Dear Ex | Liam Voice
3467 Views
Under Wraps | Mugabi Kenneth
663 Views
Namudiguli | Rap Gie
514 Views
Negative Vibes [Luganda Version] | Eezzy
1327 Views
Nkulina | Jowy Landa
1303 Views
Advertisement


text:
962 Views
Intro Diana... Diana... Diana Champion Moskhan Respect to the general... Philly Bongole Lutaya Gwe wange era gwe gwenalonda Nebwekiribaki no no sirikuleka Kanjatule mumaso gabanji Gwe wange era nze wuwo Oba bwaavu obano bwebugagga Naberanga nawe kuba gwe gwenalonda Okufa kwekuli twawula Gwe wange era nzewuwo Tuyambaganenga Diana wulila olwalelo Leka nkukuume nganaawe Diani bwonkuuma Nakulonda mubanji Diani babirye omulongo wowo Leka nkutwale mama ewange Omutima gunbeere munteeko Mwatu mweenya nzendabe akazigo Tambula ndabe ebitumbwe Simanyino mama Wotoli Diani ndibeera wa Simanyi obiwulira Diani njazika ku matu go Akazigo mumanyo bwoseka bwoti mpulira fniirawo Leka nkutwaale mama ewange Nkakasa oja kweyagala Tuyambaganenga Diani wulira olwalelo Leka nkukuume nganaawe Diani bwonkuuma Nakulonda mubanji Diani babirye omulongo wowo Leka nkutwaale mama ewange Mutima gunbere munteeko Mwatu mweenya nzendabe akazigo Tambula ndabe ebitumbwe Simanyino maama Wotoli Diani ndibeerawa Simanyi obiwulira Diani njazika ku matu go Kazigo mu manyo bwoseka bwoti mpulira fniirawo ho ho Leka nkutwale mama ewange Nkakasa oja kweyagala Nkwelondeyo mubalungi olutotto Mpadde nobweyamu sirikuleka Ye aliba ani, alikundesa Diani Newadeyo maama, naagondanga Nakugondera nga Diani babirye omulongo Iye maamaye npa omutima Iye maama ye npa omutima ngutwaale Kyenkusaba nze ompenga obweyamu (Diani) Tonvenga kulusegere Nebwengenda wa njagala okudda ng'awooli Mukwano gwange Oh Diani Iye maamaye npa omutima Gumpe ngutwaale Iye maama ye npa omutima ngutwaale Ngansobeza kiriza bwenenenyanga (Babirye) Diana You woman of all generations Laba olinga eyasimatuka e Puertorico
Advertisement
Diana | Champion Moskhan
963 Views
Sugar | Rebo Chapo
91 Views
Lindako | Maurice Kirya
348 Views
Sinza | Eddy Kenzo
1342 Views
Am Badder featuring Jowy Landa | Grenade Official
1212 Views
Njakukadiwa Nawe | Daddy Andre
1237 Views
Love Story | Ykee Benda
1231 Views
Dear Ex | Liam Voice
3800 Views
Under Wraps | Mugabi Kenneth
703 Views
Advertisement


text:
Amawulire
Abantu 4 babakutte lwakusadaaka muntu
Ivan Ssenabulya
September 5th, 2019
Bya Prosy Kisakye
Poliisi e Masaka eriko abantu 4 bekutte, okuli nomusawo ekinannansi Muhumuza Med ku misango gyokusadaaka omuntu.
Kino kidiridde ettemu eryabadde ku kyalo Lyakisaana mu gombolola ye Kacheera mu district ye Rakai, omusajja Hebert Baanyu ow’emyaka 45 bweyasangiddwa mu nnimiro nga yatiddwa.
Omwogezi wa poliisi mu bitundu bye Masaka Paul Kangave okuva mu kabuga ke Nkyakisana, oluvanyuma baasanze mulambo nga nemu ku bitundu byomubiri byajiddwamu.
Kati Kangave agambye nti 4 bebakutte balina kyebamanyi ku butemu buno, era bwekuusa kubikolwa ebyekirogo.


text:
Ministry ye Kampala eyimirizza enteekateeka zo kuteekawo stage za boda boda wamu nokukyusa ebyentambula zo lukale mu Kampala okutuusa omwaka ogujja.
Olukiiko lwa cabinet mu mwezi gwa May omwaka guno, lwayisa enteekateeka ezenjawulo ezokulongosa entambula yo lukale mu Kampala ne mirirano naddala okutangira okusaasaanya ekirwadde kya COVID 19.
Mu bukwakulizo obwateekebwawo mu kulongosa entambula yo lukale, mwemwali ekyokuteekawo stage za boda boda entongole ezimanyiddwa ekitongole kya KCCA wamu na bavuzi ba taxi okwewandisa mu Ministry ye bye ntambula ne mu kitongole kya KCCA.
Wabula Minisiter omubeezi avunaanyizibwa ku nsonga za Kampala, Benny Bugembe Namugwanya agamba nti Ministry ye emaze okubaga ebbago lye tteeka (statutory instrument) erigenda okugobererwa mu kuteekesa mu nkola enteekateeka yo kulongosa entambula ey’olukale mu Kampala.
Benny Bugembe ategezzezza CBS nti ebbago lino baaliwerezza eri Attoney General wa Gavumenti ayongere okulitunulamu, n’oluvanyuma liyisibwe mu lukiiko lwa cabinet nga omwaka guno tegunagwako.
Wabula, kino kitabudde abaddukanya emirimu gya taxi mu Kampala.
Akulira ekibiina kya bavuzi ba taxi ne ba conductor ekya UTRADA, Mustafa Mayambala yewuunyiza engeri Ministry ye Kampala gyekolamu etteeka empya nga tebamazze kubeebuzaako.


text:
Olunaku lw’eggulo omuntu omulala omu yeyakakasiddwa nti alina ekirwadde kya #COVID-19 okuva mu samples 2729 nga Ddereeva walukululana Munnansi wa Kenya wa myaka 39 nga yayita Malaba ono anoonyezebwa. Zo samples 201 okuva mu mbeerabantu zonna zabadde negative.
Ow’e Rakai ne famire ye bagiddwayo nebatwalibwa mu Ddwaliro e Masaka mu ‘quarantine’, bbo ba Ddereeva ababiri abasangibwa n’ekirwade kino ku lwomukaaga okuli Munnansi wa Kenya n’owa Burundi bazzeeyo munsi zaabwe. Abakakwatibwa obulwadde bwa #COVID19UG bali 89 nga abawonye bali 52.
Abakakwatibwa COVID-19 mu Yuganda baweze 89
Olunaku lw’eggulo omuntu omulala omu yeyakakasiddwa nti alina ekirwadde kya #COVID-19 okuva mu samples 2729 nga Ddereeva walukululana Munnansi wa Kenya wa myaka 39 nga yayita Malaba ono anoonyezebwa. Zo samples 201 okuva mu mbeerabantu zonna zabadde negative.


text:
Ababaka ba Palamenti Bannakibiina kya National Unity Platform Ssegiriinya Muhammad ne Ssewanyana Allan basinzidde mukkomera e Kigo nebaddamu okulajanira Kkooti ebayambe ewandiikire ekkomera gyebali basobole okufuna obujanjabi.
Ababaka bano basinzidde kunkola eya zoom nebategeeza Omulamuzi wa Kkooti ento e Masaka Nantege Christine nti wade bali mumbeera mbi naye ekkomera lyagaana okubakiriza okufuna obujanjabi.
Wabula omulamuzi Nantege agambye nti abasibe bano balina eddembe okufuna obujanjabi era bwatyo naddamu okulagira abamakomera babatwale bafune obujanjabi
Omusango oguvunaanibwa ababaka bano ogw’obutemu tegusobodde kugenda mumaaso oluvanyuma lw’omuwaabi wa Gavumenti Birivumbuka Richard obutalabikako mu Kkooti olwaleero. Omulamuzi Nantege ayongezaayo okuwulira omusango okutuusa nga 5/Jan/2022.
Bya; Maggie Kayondo
Share.


text:
Amawulire
BannaYuganda bawakanyizza ow’eLubowa mu polojekiti endala
Ivan Ssenabulya
February 11th, 2022
Bya Ritah Kemigisa
BannYuganda baddukidde ku mitimbagano, okuwakanya ekyakoleddwa gavumenti okutembeeta musiga nsimbi, okukola ekkolero lya kaawa.
Minisita webyensimbi, olunnaku lweggulo yatadde emikono ku ndagaano ne Enrica Pinetti, ssentebbe wa booda Boodi owa Uganda Vinci Coffee Company Limited okuzimba ekkolero erisunsula emwanyi nokukola kaawa mu kibangirizi kyamakolero e Kampala nemu Namamnve Business Park.
Bangi banenyezza gavumenti kubanga omusiga yoomu, eyagenda mu ndagaano ne gavumenti okuzimba eddwaliro eryomulembe erya Lubowa International Specialized Hospital nokutuusa kati lyatazimbanga.
Mu mwaka gwa 2019, palanti yayisa ebbanja lnga bakulembeddwamu munnansi wa Italy ono Enrica Pinetti okuzimba eddwaliro lyabitanda 264.
Oluvanyuma kyazuuka ngomulimu guno ogwalina okukolebwa kampuni 2 okuli Finasi ne Roko, tegwakolebwa ne ssente obuwumbi 240 zaabulankana.
Minisitule yebyobulamu nga 10 June 2019, yawaayo ekifo awalina okuzimbibwa eddwaliro lino, nga baasubiza okuwaayo eddwaliro mu mu June wa 2021, nakyo ekitaberawo.
Gavumenti egemba nti ekkolero lya kaawa ligenda kulongoosa ttani emitwalo 6 buli mwaka.


text:
Omuyimbi Eddy Kenzo ayongedde okulaga nti ddala alina talenti y’okuyimba.
Mu kivvulu kye ‘Eddy Kenzo Festival’ ekibadde mu kisaawe e Kololo, Kenzo awerekeddwako abayimbi bangi nnyo mu Uganda omuli Jose Chameleone, Bebe Cool, abalala bavudde mu nsi nga Tanzania, South Sudan, Zambia, Rwanda n’ensi endala.
Mu ngeri y’okulaga nti ddala okuwangula engule ya BET teyali nsobi, ekivvulu kisombodde abawanvu n’abampi, abakulu n’abaana ssaako n’abakungu mu gavumenti nga bakulembeddwamu Ssaabaminisita Robinah Nabbanja.
Ebifaananyi.
SK OMUZINNYI